BIMBANG ISTERI SEDANG HAMIL NAIK TANGGA - IRWANSYAH SEDIAKAN LIF DALAM RUMAH

Kini dalam proses melakukan persiapan untuk menyambut kelahiran cahaya mata sulung beberapa bulan lagi, penyanyi dan pelakon Irwansyah memberitahu dia dan isterinya iaitu Zaskia Sungkar juga dalam perancangan untuk berpindah ke rumah baharu yang lebih selesa.
Irwansyah menerusi video di saluran Youtube miliknya turut berkongsi keadaan rumah baharu mereka yang kini masih lagi dalam proses ubah suai. Apa yang menariknya, Irwansyah menyediakan lif dalam rumah kerana bimbang keadaan isterinya yang kini sedang berbadan dua.

"Ini ruang untuk menonton TV, ruang untuk keluarga bersantai, dan nanti ada ruang untuk Zaskia bersenam. Walaupun ruang rumah tidak terlalu besar tapi cukup la untuk keluarga kecil saya.

Klik untuk gambar besar

"Nanti akan ada lif sebab bimbang nak biarkan Zaskia naik turun tangga dalam keadaan hamil. Jadi, nanti dia gunakan lif saja untuk naik ke ruang atas rumah," katanya.

Sebelum ini, pasangan itu berkongsi berita gembira bakal timang anak pertama selepas hampir 10 tahun berkahwin dan kini usia kandungan sudah memasuki usia 10 minggu.

www.myartis.com / Sumber: mStar & Liputan6

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK BOLEH LETAKKAN DIRI BAGUS" - JANNA NICK BELAJAR TERIMA KRITIKAN

Pelakon dan pengacara Janna Nick yang sudah  genap 10 tahun berada dalam industri hiburan tanah air itu meluahkan rasa teruja apabila kini sudah bergelar pengarah dan penerbit.

'Delen' merupakan judul telefilem pertama Janna. Ketika ditanya berhubung perkara tersebut, Janna memberitahu ianya pengalaman cukup bermakna apabila dapat mengarah dan menerbit hasil pertamanya itu.

"Memulakan bidang pengarahan dan penerbitan membuka pengalaman baharu untuk saya melihat skop pekerjaan dunia hiburan dengan lebih serius dalam perspekif lebih besar.

"Sebelum ini tanggungjawab saya sebagai pelakon saja, tapi apabila menjadi pengarah dan penerbit, saya kena rasa dan lalui semua perkara. Dalam masa sama, saya melihat ia memberi kesan dari segi kerjaya lakonan yang mana saya perlu lebih peka terhadap kerja pengarah dan penerbit.

Klik untuk gambar besar

"Apabila duduk di kerusi pengarah juga, baru saya rasa macam mana kalau pelakon tidak memberi, sekarang baru faham setiap pengarah ada look dan feel yang mereka mahukan kerana pemahaman pelakon dan pengarah tak sama," ujarnya.

Penghasilan telefilem ini kata Janna, ianya bukan sekadar mencuba tetapi mahu hasilkan lebih banyak karya berkualiti dan dalam pada itu, dia terbuka menerima kritikan daripada penonton untuk memperbaiki kualiti pengarahannya di masa akan datang.

"Saya kena belajar terima kritikan dengan hati terbuka. Saya tak boleh letakkan diri bagus. Saya akan terus belajar, lebih baik tegur dan kritik daripada tak ada langsung," katanya.

www.myartis.com / Sumber & foto: mStar & Instagram Janna Nick & @jannanickstudios

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HAPPY DAPAT MASAK UNTUK ISA KHAN WALAUPUN JAUH... KIRIM GUNA GRAB" - RISTEENA

"Harini rasa happy dapat masak untuk @theisakhan walaupun ktorang jauh tak dapat jumpa :) So pagi2 dah pergi pasar, balik rumah terus masakkan untuk dia, then kirim guna grab. Nak makan air tangan dia cakap 😛 @theisakhan puji betul tadi.

"So esok nak masak lagi lahhh ☺ Hurm nak masak apa eh? 🤔 #stayathome #staysafe," kata pelakon Risteena Munim menerusi satu entri di laman Instagram miliknya yang begitu teruja kerana tunangnya, Isa Khan ingin merasai masakan air tangannya.

Apatah lagi masakan tersebut mendapat pujian daripada tunangannya itu, Risteena merancang untuk memasak lagi buat tunang tersayang. Saat bertunang sering dikaitkan dengan saat yang paling mencabar dalam satu-satu perhubungan. Namun, kalau dijaga dengan betul tentunya tiada masalah.

Begitu juga dengan pasangan Risteena dan Isa yang sedang dalam fasa pertunangan. Perintah Kawalan Pergerakan (PKP) tidak menghalang untuk Risteena melakukan sesuatu yang istimewa buat Isa. Risteena dan Isa bertunang pada 23 November tahun lalu selepas lima bulan saling mengenali antara satu sama lain.

Klik untuk gambar besar

www.myartis.com / Sumber & foto: Astro Gempak & Instagram Risteena Munim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HILANG 20 TAHUN, AKHIRNYA STORYBOARD FILEM MAN LAKSA DI JUMPAI SEMULA

Kesedihan Mamat Khalid akhirnya terubat jua apabila storyboard Man Laksa yang 'hilang' selama 20 tahun dijumpai semula.

Pasti ramai sebelum ini yang terhibur menonton filem ala 'kampung jin bertendang' yang memaparkan pelbagai kelucuan penduduknya itu. Daripada karektor Man Laksa sendiri yang berlidah pendek, penduduk yang kelakar pelbagai ragam hinggalah ke YB yang muka selamba... Man Laksa memang epik yang membawa kelainan filem Melayu.

Dan bila storyboard bersejarah tersebut kembali kepangkuan Mamat Khalid, pastinya ia mampu mengimbas kembali nostalgia tahun 2006 itu.

Untuk info, Storyboard adalah papan cerita yang merupakan lampiran gambar-gambar contoh pengarah mendapat bayangan setiap babak yang mahu dilakonkan. Malah semua filem berbuat begitu bagi melicinkan penggambaran agar filem mereka tidak berserabut.

Nak tengok bagaimana rupa Storyboard Mamat Khalid itu? Jom kita selak satu persatu paparan babak Man Laksa itu yang dilakar sebelum dijadikan filem.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"60 PERATUS MASIH SAKIT... KAKI KEBAS" - SABHI SADDI 'LAWAN' DOKTOR DEMI GV6

Mengakui masih berdepan kesakitan ekoran masalah cakera tergelincir (slipped disc) yang masih belum sembuh sepenuhnya, anggota kumpulan One Nation Emcees, Sabhi Saddi bagaimanapun berkata dia enggan menjadikan kesakitan itu penghalang untuk beraksi bersama kumpulannya pada konsert mingguan Gegar Vaganza musim keenam (GV6).

Semangat itu juga kata Sabhi memaksanya untuk 'melanggar' arahan doktor untuk mengurangkan pergerakan agresif terutama ketika menyanyi: "Sebanyak 60 peratus lagi saya masih sakit terutama belakang badan kiri dan kanan saya. Sakitnya itu menyebabkan kaki saya kebas.

"Jadi, setiap kali selepas membuat persembahan saya akan terus bergegas membuka kasut di belakang pentas. Memang doktor tak bagi saya beraksi di pentas tetapi kadang-kadang saya lupa diri. Lagipun saya tak mahu mencacatkan persembahan One Nation Emcees dan menghampakan penonton," ujarnya.

Klik untuk gambar besar

Justeru, Sabhi melakukan apa yang terdaya mengikut kemampuannya malah dia hanya akan bersungguh-sungguh menari pada malam konsert sahaja: "Sebenarnya anggoat One Nation Emcees selalu memberikan isyarat supaya saya mengawal pergerakan di pentas kerana risaukan keadaan saya. Kalau ikutkan pada Ahad lalu saya nak buat backflip tetapi mujurlah mereka menghalang".

Sepanjang bersama GV2019, kata Sabhi dia masih meneruskan rawatan fisioterapinya. One Nation Emcees melakar kejutan apabila mendapat tempat pertama pada konsert minggu ke-9 Ahad lalu menerusi persembahan bertenaga lagu 'Hati Emas' (Datuk M. Nasir & Kembara).

www.myartis.com / Sumber & foto: Astro Gempak, Instagram Sabhi Saddi & One Nation Emcees

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA ANZALNA NASIR BAKAL JADI CEO BAHARU FINAS?

Semua sedia maklum mengenai Ahmad Idham Mohd Nadzri yang meletakkan jawatan sebagai Ketua Pegawai Eksekutif (CEO), Perbadanan Kemajuan Filem Nasional Malaysia (FINAS) pada pertengahan bulan ini.

Teka-teki siapa yang bakal menduduki jawatan tersebutbakal terjawab, tidak lama lagi apabila tidak sampai dua minggu kerusi CEO dikosongkan, Kementerian Komunikasi dan Multimedia (KKMM) dan FINAS dikatakan sudah menemui pengganti mengisi jawatan 'kerusi panas' berkenaan.

Hari ini, berita pelantikan CEO baharu FINAS heboh diperkatakan apabila Universiti Pendidikan Sultan Idris (UPSI) memuat naik ucapan tahniah kepada bapa pelakon Anzalna Nasir iaitu Profesor Dr Md Nasir Ibrahim, 62, yang dikatakan bakal menggantikan Ahmad Idham berkuatkuasa 1 November ini.

Dr Md Nasir yang juga Timbalan Dekan (Pengajian Siswazah & Penyelidikan), Fakulti Seni, Komputeran dan Industri Kreatif, UPSI adalah bapa kepada tiga pelakon adik beradik, Anzalna Nasir, Afifah Nasir dan Mia Nasir.

Klik untuk gambar besar

Berhubung pelantikan ahli akademik berstatus profesor itu, Pengerusi FINAS iaitu Zakaria Abdul Hamid berkata, dia tidak tahu bagaimana berita berkenaan boleh tular, sedangkan perkara itu masih belum muktamad.

"FINAS masih dalam proses akhir dalam pelantikan CEO baharu. Setakat ini, keputusan masih belum muktamad lagi. Oleh itu, pengumuman rasmi belum dapat dibuat. FINAS akan mengeluarkan kenyataan rasmi sebaik proses pelantikan dimuktamadkan," katanya ketika dihubungi.

Mengulas sama ada Dr Md Nasir layak memikul jawatan sebagai CEO, Zakaria tidak menafikan, beliau layak melihatkan latar belakang pendidikan dan pengalaman sebagai pensyarah Fakulti Seni, Komputeran dan Industri Kreatif - Jabatan Seni dan Reka Bentuk, UPSI.

Terdahulu, pengarah dan penerbit, Ahmad Idham dilantik sebagai CEO FINAS pada Mac 2019. Hampir dua tahun setengah menerajui perbadanan itu, Ahmad Idham mengundurkan diri dan bakal memikul tanggungjawab lebih besar untuk membawa industri kreatif ke persada antarabangsa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN SALAH ANGGAP..." - ZUL HUZAIMY TAMPIL MOHON MAAF ISU MAHU SEM***IH BUKAN ISLAM

Berikutan kenyataan mahu menyemb***h orang bukan Islam dalam satu ceramah di Kemaman, Terengganu pada 4 November lalu, pelakon Zul Huzaimy atau lebih dikenali sebagai Spark menerusi video yang dimuat naik di laman Instagram miliknya telah tampil membuat permohonan maaf.

Menerusi video yang berdurasi tiga minit 21 saat pada awal pagi tadi, Zul menafikan dirinya terlalu ekstrem hingga membuat kenyataan tersebut sebaliknya meminta rakyat Malaysia mendengar semula video itu dalam durasi yang lebih panjang kerana penerangannya lebih terperinci.

"Jangan salah anggap hanya berdasarkan klip video yang pendek itu kerana ia menggambarkan kenyataan yang kurang tepat. Apa yang saya sebut ialah orang bukan Islam (kafir zimmi) wajar dijaga sebaiknya kerana mereka juga menyokong pemerintahan Islam di negara ini, mereka ini adalah baik dan wajib pemimpin yang beragama Islam menjaga mereka.

Klik untuk gambar besar

"Ada pun kafir harbi (yang disebut dalam video ucapan) adalah musuh Islam yang nyata, maksud saya di sini ialah Non Muslim yang benci Islam, suka perkauman, buat hal hingga tak benarkan azan berkumandang di sesetengah tempat terlalu kuat.

"Semalam saya dapat satu video, ada sekumpulan pemain gendang di Pulau Pinang, bergendang dengan kuatnya di depan sebuah masjid, sedangkan orang Islam sedang azan Isyak dan solat Isyak.

"Benda inilah yang kita harus faham, yang saya maksudnya golongan Non Muslim yang segelintir ini, kena faham di situ," jelasnya yang berharap kenyataannya yang disiarkan dalam klip video tersebut tidak disensasikan dan ditafsir sebagai ucapan berunsurkan kebencian.

Tambah Zul lagi, beliau sendiri ada ramai sahabat pelbagai kaum termasuk Cina, India dan Sikh serta cintakan kedamaian serta saling menghormati kepelbagaian agama dan kaum di negara ini.

"Saya bukanlah terlalu ekstrem atau suka bergaduh, malah arwah makcik saya pun seorang Cina beragama Islam, begitu juga kawan saya Adam Corrie juga kaum Cina yang beragama Islam.

"Yang saya maksudkan bila ada sesetengah pihak yang cuba memanaskan keadaan dengan membenci Islam sebagai agama rasmi Malaysia, itu maksud saya. Saya pun tak sokong mana-mana kumpulan Islam yang ekstrem nak membunuh sesuka hati tanpa mempedulikan undang-undang negara, saya pun tak sokong begitu," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BERISIKO TINGGI UNTUK MENINGGAL DUNIA SECARA MENGEJUT" - BOB LOKMAN

Pelakon, pelawak dan penulis lirik lagu terkenal, Bob Lokman yang kini sedang bergelut dengan penyakit jantung yang dialami sejak tahun 1988 itu memberitahu yang doktor memaklumkan bahawa dalam tempoh sebulan ini, tidak mustahil jika dia meninggal dunia secara mengejut.

Bob atau nama sebenarnya Mohd Hakim Lokman, 56, ini turut mengambil kesempatan ketika ditemui media dengan memohon maaf kepada semua pihak sekiranya ada kata-kata atau perbuatannya pada ketika dahulu dan kini mengguris hati.

"Doktor maklumkan dalam tempoh sebulan ini, tak mustahil jika saya meninggal dunia secara mengejut. Doktor maklumkan, saya berisiko tinggi untuk meninggal dunia secara mengejut. Itu berdasarkan ilmu kedoktoran, namun saya serahkan soal ajal kepada Allah.

"Kepada yang mengenali saya atau tidak, saya banyak dosa. Maafkan sekiranya ada yang terguris dengan kesombongan saya, tutur kata, atau lawak jenaka saya yang keterlaluan ketika saya muncul di kaca TV," katanya.

Klik untuk gambar besar

Bob difahamkan baru sahaja keluar daripada hospital setelah ditahan selama 2 hari akibat masalah jantung. Menceritakan keadaan ketika dibawa ke hospital, Bob mengatakan jantungnya berdegup kencang ketika mengambil wuduk dan kemudiannya pitam. Dadanya kemudian sakit sehingga ke belakang badan sebelum memanggil sepupunya untuk membawa dia ke hospital berdekatan.

"Saya mengalami masalah jantung sejak 1998. Rabu lalu, kali pertama saya berdepan situasi di mana jantung saya berdegup kencang. Ketika saya nak ambil wuduk, tiba-tiba saya pitam sekejap kerana oksigen tak sampai ke otak. Apabila saya tersedar sekejap, saya macam lupa apa yang saya sedang buat.

"Jadi, apabila dada saya mula sakit sampai ke bahagian belakang, saya minta sepupu saya hantarkan saya ke bahagian kecemasan di Hospital Univers Sains Malaysia (HUSM) Kubang Kerian, tak jauh dari rumah," tuturnya yang kini berada di Kelantan.

Katanya, selepas dirawat doktor memaklumkan jantungnya semakin membengkak dan banyak parut. Ia membuatkan kadar denyutannya tak stabil. Namun, kos untuk pemasangan alatan itu dan juga kos rawatan mencecah RM60,000 sekali gus memaksa Bob dan keluarga memohon bantuan.

"Satu cara adalah untuk memasang alat Implantable Automatic Cardioverter Defibrillator (IACD) untuk menstabilkan denyutan jantung. Selama ini, kos untuk ubat-ubatan saya setiap bulan mencecah RM700 sebulan.

"Itu tak menjadi masalah kerana saya masih lagi mampu untuk menanggung kos itu. Cuma apabila dimaklumkan kos rawatan dan pemasangan alat IACD ini mencecah RM60,000, saya akui memang tak mampu. Jadi, saya mohon kalau ada yang sudi membantu untuk menderma.

"Terima kasih juga kepada pihak Muslim Care Malaysia yang sudi membantu. Alhamdulillah, ada juga rakan-rakan penderma yang sebelum ini pernah menderma untuk surau dan sekolah tahfiz yang saya bantu, kini membantu saya pula," ujarnya.

Ahad ini, Bob akan menjalani ujian darah dan perlu melaksanan rawatan pemasangan IACD dalam masa sebulan. Bagi sesiapa yang ingin menderma, sumbangan boleh disalurkan ke akaun Maybank bernombor 162348359386 atas nama Relawati Daud (isteri Bob) atau akaun Maybank bernombor 564490211159 atas nama Muslim Care Malaysia.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAYA PIKAT ADIRA DENGAN 'POKET KOSONG' - DATUK RED

Berharap agar masyarakat luar tidak mengecam kedua-dua isterinya atas kontroversi yang berbangkit sebelum ini, Datuk Seri Adnan Abu mendedahkan bahawa dirinya itu tidak menggunakan wang ringgit untuk memikat Siti Adira Suhaimi sebagai isteri kedua. Sebaliknya, beliau lebih terpaut dengan keikhlasan yang ditunjukkan oleh isterinya itu membuatkan beliau jatuh hati.

Katanya, sama ada Adira mahu pun Datin Norshafila Hassim merupakan isteri yang baik dan sangat memahami.

"Ketika pertama kali mengenali Adira, saya yakin dengan keikhlasan dirinya. Malah saya tidak pernah memewahkan dia dengan apa-apa sebelum kami berkahwin.

"Jadi modal saya untuk mengurat dia memang kosong ringgit. Apa yang penting isteri-isteri saya sangat memahami. Itu sudah cukup melegakan.

"Sebab itu saya tidak kisah pandangan orang luar ke atas diri saya, janji dua isteri saya ini faham," ujar Datuk Red dipetik sebagai berkata.

"Sebab itu permintaan saya mudah, jangan kecam isteri-isteri saya, cukup kecam saya seorang. Mereka adalah isteri yang baik tetapi saya saya sahaja yang suka timbulkan masalah," jelasnya.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Selain itu, Dato Red akui bahawa berita kehamilan Adira yang kini sudah memasuki 10 minggu merupakan detik yang terindah buat dirinya untuk melupakan semua kemelut yang berlaku dalam rumah tangganya. Malah isteri pertamanya, Datin Norshafila Hassim memberikan nasihat kepada Adira untuk menjaga kandungan beliau dan tidak terlalu stress.

"Saya belajar untuk jaga hati sendiri kini sebab akhirnya saya faham orang lain tidak akan peduli perasaan kita. "Bukan kata saya kecewa, tetapi lebih kepada mendahului pendapat diri," katanya.

Terdahulu, Adira disahkan hamil selepas Dato Red sendiri berkongsi berita itu di laman Instagram selepas membuat pemeriksaan. Bercakap mengenai jantina bayi pula, Dato Red mengimpikan seorang cahaya mata lelaki dan selepas lama merancang kini beliau sedang memikirkan untuk membawa Adira berbulan madu di bumi Eropah jika diizinkan oleNya.

Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TANPA PENGANTIN LELAKI - ZULIN TETAP RAKAM LAGU 'KAHWIN'

Meskipun rancangan perkahwinan sebelum ini sudah dibatalkan selepas hubungannya dengan kekasih berakhir, pelakon dan pengacara, Zulin Aziz tetap meneruskan mengadakan sesi 'perkahwinan' dan ia akan dijadikan muzik video lagu tema perkahwinannya.

Zulin atau nama sebenarnya Farah Azleenda Abd Aziz, 28, yang lengkap berbaju perkahwinan hari ini berkata muzik video tersebut akan ditayangkan khas menerusi akaun YouTube pada 3 November ini.

"Saya harap tiada salah faham sebab saya sudah terangkan sebelum ini. Hari ini saya merakamkan muzik video lagu dan lirik ciptaan sepenuhnya oleh saya.

"Lagu tema perkahwinan saya ini pada awalnya untuk memberi kejutan pada bakal suami saya tetapi kita merancang Tuhan yang menentukan.

"Kenapa saya masih teruskan? Ia bukan lagu single saya tetapi saya hanya mahu simpan di dalam YouTube sebagai pengalaman yang pernah berlaku dalam hidup saya ini untuk divisualkan dalam muzik video.

Klik untuk gambar besar

"Ini bukan gimik kerana saya tidak mendapat apa-apa untung pun dari muzik video ini dan jelas saya bukan penyanyi.

"Saya harap lagu ini bakal memberi inspirasi dan semangat kepada wanita yang masih single seperti saya kerana ia ibarat doa untuk mereka," katanya.

Melihat pada foto dan video yang dimuatnaik, Zulin kelihatan anggun menggayakan baju pengantin berona putih. Malah pelamin dan set hantaran sudah disediakan untuk dirakamkan dalam sebuah video muzik bagi diabadikan sebagai kenangan buat dirinya.

"Gembira tengok baju cantik, semua sudah siap depan mata, sedih itu masih ada tapi rasa bersyukur itu lebih banyak. Ada hikmah.

"Aku bahagia pakai baju kahwin tanpa menjadi isteri kepada lelaki yang salah. Lagi bersyukur duduk atas pelamin seorang daripada duduk di situ sebagai isteri kepada lelaki yang salah," tuturnya.

Zulin berkongsi perkara tersebut menerusi rakaman live di Instagram (IG)nya tengahari tadi. Bagaimanapun Zulin tidak mahu mengulas lanjut kerana tidak mahu mengguris hati banyak pihak.

"Jika dilihat hari ini tiada seorang pun ahli keluarga saya yang hadir kerana jika mereka ada sudah tentu mereka bersedih terutama ibu saya. Saya tidak dapat jelaskan lebih lagi kerana saya perlu menjaga hati ramai pihak," ujarnya lagi.

Pada awal bulan ini, Zulin mendedahkan perkahwinannya terpaksa dibatalkan di saat akhir kerana hubungannya dengan seorang jejaka gagal dan putus di tengan jalan.

www.myartis.com / Sumber: Astro Gempak & mStar & Instagram Zulin Aziz

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BEKAS SUAMI SETUJU SAYA TUNTUT HAK JAGAAN KEKAL ANAK" - SASHA SAIDIN

Bukan kerana mempunyai masalah dengan bekas suaminya itu membuatkan Sasha Saidin, 39, bertindak menuntut hak penjagaan kekal terhadap anak lelakinya daripada Salyo Priyanto.

Ini kerana menurut Sasha, tuntutan itu dibuat untuk kepentingan Adam Aryasenna Notosoemarsono yang kini berusia enam tahun bagi memudahkan urusan dokumentasi memandangkan bekas suaminya kembali menetap di Indonesia.

"Bekas suami memang memberi hak penjagaan anak kepada saya tetapi kami tidak pernah memfailkan perkara itu di mahkamah syariah.

Klik gambar untuks size besar

"Bagaimanapun masalah mula timbul tahun lalu ketika saya ingin memperbaharui pasport antarabangsanya yang memerlukan tanda tangan ibu bapa selain saya tidak mempunyai dokumen sah mengatakan Arya diberikan hak penjagaan kepada saya.

"Atas sebab itu saya buat tuntutan hak penjagaan secara rasmi di mahkamah dan turut dipersetujui oleh bekas suami tanpa sebarang halangan," ujar Sasha dipetik sebagai berkata.

Tambah Sasha dia memfailkan tuntutan itu di Mahkamah Tinggi Syariah Shah Alam pada Disember tahun lalu dan kes berkenaan selesai pada Jun lalu.

"Sejak awal saya lakukan semuanya sendiri tanpa bantuan peguam. Sepanjang tempoh itu juga banyak yang saya belajar dan Alhamdulillah semuanya selesai dengan baik," jelasnya.

Untuk makluman, Sasha berkahwin dengan Salyo seorang warga Indonesia pada 2007 sebelum bercerai pada 10 Julai 2012.

Dalam pada itu, Sasha berkata, dia baharu sahaja pulang daripada bercuti di Singapura bersama anaknya sempena sambutan hari jadinya yang keenam pada 28 Ogos lalu.

Dalam pada itu, Sasha berkata percutian selama lima hari itu bertambah manis apabila krew syarikat penerbangan Firefly membuat kejutan kepada anaknya apabila menyambut hari istimewa itu di atas kapal terbang.

"Kebetulan saya ada rakan yang bekerja dengan Firefly dan tidak sangka pula dia membuat kejutan siap dengan kek dan pengumuman khas berhubung hari jadi Arya.

"Sudah tentu anak saya terkejut dan gembira namun paling penting kami sama-sama dapat meluangkan masa pada hari istimewanya dengan membawanya ke zoo, Universal Studio Singapura dan tempat menarik lain di sana," tambahnya.

Jelas Sasha lagi, sejak Arya berusia empat tahun dia akan memastikan sekurang-kurangnya sekali dalam setahun akan membawa anak kesayangannya itu bercuti sama ada di dalam atau pun luar negara.

Menjadi seorang ibu tunggal memerlukan saya bekerja keras bukan untuk saya tetapi Arya dan saya akan menyimpan sedikit hasil wang daripada projek lakonan dan peragaan untuk digunakan membawanya bercuti," katanya..

Dalam perkembangan lain, Sasha berkata, selain berlakon dia kini lebih banyak menerima tawaran peragaan selain mengikuti sesi bersama peminat untuk pelancaran produk seperti kosmetik dan fesyen.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ANAK PONTIANAK LAGI & LAGI...

Gambar ini kemungkinan koleksi gambar-gambar terdahulu anak pontianak yang belum disiarkan lagi... atau mungkin juga koleksi terbarunya. Syabas diucapkan pada Anju yang terus popular walaupun tidak pernah menerima anugerah sebagai  'pelakon terbaik' dan 'gambar terbaik'..!!Klik untuk gambar besar..!!(\__/)(='.'=)(")_(")myartis 2009


IBRAHIM JUNID PENUHI KEKOSONGAN ZIELA JALIL

Bak kata orang, 'kasih sayang ibu seluas lautan'..!

Begitu jugalah halnya dengan Ziela Jalil, 42, yang telah berjaya menjadi ibu susuan kepada anak angkatnya Ibrahim Junit Abdullah yang kini berusia 10 bulan. Bagaimanapun, proses tersebut telah dilakukannya melalui kaedah tertentu yang memenuhi syariat Islam.

"Saya tidak berasa kekok untuk menjaga Ibrahim walaupun sudah 17 tahun tidak mempunyai anak kecil.

Klik untuk imej besar...

“Alhamdulillah, saya sudah pun berhenti daripada memberinya susu badan selepas dia berusia 10 bulan. Saya menganggap Ibrahim seperti anak sendiri dan berjaya memberi kegembiraan dalam keluarga saya dengan kehadirannya,” ujarnya kepada media.

Tambah Ziela lagi, kehadiran Ibrahim telah memenuhi ruang kosong dalam dirinya selepas pemergian arwah suami, Allahyarham Tan Sri Megat Junid Megat Ayub pada tahun 2008.

Tambahan pula, dua anaknya yang lain iaitu Puteri Julia Nabilah, 20, dan Megat Jufri Nasrullah, 18, sudahpun mampu hidup berdikari.

“Anak-anak saya yang lain dah pun besar dan kehadiran Ibrahim ternyata memberikan sinar dan pelengkap kepada hidup saya," katanya ringkas.


ISU BUKA TUDUNG: "BIAR SAYA SEORANG YANG DIPANDANG PENDOSA" - ZILA AF4

Semua mengetahui bahawa bekas pelajar Akademi Fansia musim ke-4, Zila Seeron telah membuka tudung dan menampakkan rambutnya yang berwarna blonde itu.

Dek kerana itu, Instagramnya milik Zila telah dihujani dengan pelbagai komen negatif. Agak teruk juga kecaman dan kritikan yang dilemparkan kepada Zila.

Klik untuk gambar besar

Tidak cepat melatah, Zila menerusi IGnya telah membalas komen pengikut dengan tenangnya.

Antara komen tersebut:

Walaubagaimanapun, masih ada sesetengah peminat yang tetap mendoakan agar beliau kekal tabah dan satu hari nanti diberikan hidayah untuk berhijab semula.

Menerusi Instagramnya yang terkini, Zila dilihat telah mengambil tindakan dengan memadam gambar serta video yang menampakkan rambutnya sekaligus menghilangkan segala komen negatif serta kecaman yang diterimanya.

Iyalah bukan mudah sebenarnya masyarakat kita untuk menerima hakikat apabila seseorang wanita yang bertudung dan berpakaian sopan tiba-tiba mengubah penampilan mereka.

Setiap manusia akan melakukan kesilapan dalam hidup mereka dan kadang kala kesilapan itu akan memberikan pengajaran yang mematangkan lagi mereka di masa hadapan. Apa yang kita boleh lakukan adalah terus berdoa agar Zila akan diberikan rahmat untuk menjadi wanita Islam yang lebih baik nanti.

INSTAGRAM TERKINI ZILA

INSTAGRAM ZILA SEBELUM INI

Foto: Zila Seeron IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


HARAPAN HIDUP PELAKON VETERAN KUSWADINATA TIPIS

Tiada harapan untuk hidup!

Demikianlah penjelasan doktor mengenai sisa-sisa perjuangan Pelakon veteran Kuswadinata, 74, (Kuswadi Bujang) melawan penyakit pendarahan usus kecil dan kanser kelenjar sejak beberapa tahun lalu. Beliau kini sedang tenat di Hospital Ampang, Selangor dan diberitakan semakin kritikal akibat pendarahan pada usus merebak dan jantungnya mungkin akan berhenti bila-bila masa.

"Sejak dimasukkan ke wad (Hospital Ampang) pada 7 Oktober lalu, ayah diminta berpuasa sehinggalah ke hari ini (Selasa) untuk mengurangkan pendarahan dalam badan," ujar anak bongsunya Rizal, 23.

Kuswadinata sakit sejak 2008...

"Tetapi doktor sudah menjelaskan pada kami sekeluarga bahawa ayah tiada harapan untuk hidup, walaupun daripada segi luarannya dia nampak sihat.

"Kami tak mampu nak buat apa-apa melainkan menjaga dia sebaik mungkin serta menunaikan segala kehendaknya. Saya sekeluarga reda dengan ketentuan Tuhan," tambahnya ketika kunjungan pihak media bersama Persatuan Karyawan Malaysia (Karyawan).

Untuk info, selain pendarahan usus, pelakon yang popular di zaman Allahyarham P.Ramlee itu turut mengalami penyakit prostat dan masalah buah pinggang hingga menyukarkannya untuk membuang air kecil secara normal.

Kuswadinata ketika muda...

"Penyakit suami saya mungkin berpunca daripada kanser usus yang dihidapinya pada 2008 dan dia pernah menjalani pembedahan di HKL.

"Kemudian ia melarat pada buah pinggangnya dan doktor juga mendapati dia mengalami kanser darah yang menjadi punca kepada semua penyakit.

“Sekarang ini, sebelah kiri buah pinggangnya sudah tidak boleh berfungsi manakala di bahagian kanan pula semakin membengkak," ujar isterinya, Kamariah Mohd Said, 57, yang mempunyai empat orang anak hasil pengkongsian hidup bersama pelakon veteran tersebut.


"BILA SEBUT NAMA SHARNAAZ... SAYA TAK RASA APA-APA, TAK KISAH PUN" -  SHILA AMZAH

"Sebenarnya, hal itu mudah, apabila kita sudah move on, semua perasaan akan hilang, even perasaan benci sekalipun tak akan ada. Bila kita sudah move on, takkan ada secebis sisa rasa apa pun terhadap bekas kekasih kita.

"Bila orang nak sebut nama Sharnaaz even saya sedang sebut nama dia sekarang... I don't feel anything," ujar penyanyi Shila Amzah yang mendedahkan yang dia tidak lagi mempunyai perasaan terhadap bekas kekasihnya, pelakon Sharnaaz Ahmad.

Disebabkan hal itu, Shila yang kini merupakan peserta Gegar Vaganza musim kesembilan (GV9) itu tidak kisah jika ada keperluaan untuk dia menyebut nama Sharnaaz di khalayak umum.

Klik untuk gambar besar

Shila berkata demikian bagi mengulas mengenai reaksi wajahnya yang bersahaja ketika menyebut nama Sharnaaz menerusi montaj selingan yang ditayangkan sebelum persembahannya menerusi Konsert Minggu Keenam GV9 yang berlangsung Ahad lalu.

Dalam pada itu, Shila menjelaskan, secara profesional dan peribadi, dia tidak mempunyai masalah dengan bekas kekasihnya itu.

"Saya tak kisah pun... secara profesionalnya atau peribadi, saya tiada masalah dengan Sharnaaz. Selalu sahaja saya bergurau dengan fans kalau mereka ada sebut nama Sharnaaz. Saya macam tak mengapalah, asalkan korang happy sudahlah ek," tutur Shila.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUQMAN TERUJA AMIN DOA IMAM MASJIDIL HARAM BERSAMA IBU & SAMBUT AIDILFITRI

"Suasana menyambut hari raya di Makkah sangat meriah kerana masing-masing berebut mahu melaksanakan ibadah. Jutaan manusia memenuhi Masjidilharam sehinggakan ada yang terpaksa solat di jalan sepanjang 3 kilometer. Melihat situasi itu terasa sayang andai kita solat dalam bilik sedangkan jemaah lain berebut-rebut mahu ke masjid.

"Ketika itu kita akan jadi bersemangat meskipun tempat terhad kerana terlalu ramai umat Islam yang datang dari serata dunia berkumpul," tutur pelakon Luqman Hafidz yang bertolak ke Tanah Suci untuk menunaikan umrah pada 28 Mei bersama ibu dan dua adik perempuannya serta pulang ke tanah air, 8 Jun lalu.

Kata Luqman, dapat mengaminkan doa imam bersama ibu tersayang dan menyambut Aidilfitri di Tanah Suci antara pengalaman manis sepanjang menunaikan ibadah umrah. Bertuah kerana dapat menyambut lebaran di sana, Luqman memberitahu Arab Saudi menyambut Aidilfitri sehari awal berbanding Malaysia.

Selain melihat anak bulan, mereka yang mengerjakan umrah sudah dapat menjangka menyambut Aidilfitri awal apabila imam membaca doa selepas menghabiskan bacaan 30 juzuk al-Quran pada malam terakhir solat Tarawih. Kata Luqman lagi, pengalaman paling menarik apabila malam terakhir Ramadan terutama pada 27 dan 29 Ramadan yang dianggap kemuncak sehinggakan begitu ramai jemaah berpusu-pusu ke masjid sehingga jalan terpaksa ditutup.

"Rezeki saya dan mak, kami yang baru selesai melakukan ibadah umrah kebetulan duduk di tepi jalan kerana kepenatan. Ketika itu jalan ke hotel sudah ditutup. Maklumlah, sebaik sahaja sampai di hotel di Makkah dari Madinah, kami terus keluar untuk melaksanakan ibadah umrah.

Klik untuk gambar besar

"Jutaan jemaah sedang melaksanakan sembahyang tahajud sehingga jalan ditutup dan kami tidak dapat pulang ke hotel. Imam pula sedang menangis ketika membaca doa. Saya dan ibu menjadi hiba mendengar doa dibacakan dan kata ibu, dulu dia pernah berdoa dan memohon mahu mengaminkan doa imam Masjidilharam. Ternyata doanya diangkat dan menjadi kenyataan," ujar Luqman.

Sambung Luqman lagi, terasa cukup istimewa apabila dirinya bukan sahaja berpeluang beraya di Makkah tetapi perasaan itu bertamu di hati setiap kali berpeluang beribadah di hadapan Kaabah.

"Setiap kali melihat Kaabah saya terpaku. Rasa tak puas pandang. Itulah kelebihan Kaabah, rasa nak tengok sahaja. Bayangkan orang berpusu-pusu masuk masjid, solat, tak berhenti baca doa dan zikir. Rasa seakan-akan seperti semua sedang berlumba-lumba merebut tiket ke syurga. Itu antara perkara yang saya tidak pernah rasa sebelum ini. Syukur, ibadah umrah saya bersama keluarga dipermudahkan," jelansya.

Berkongsi pengalaman manis lain, Luqman berkata, dia dapat solat di hadapan makam Baginda Rasulullah SAW dan dia turut tertarik dengan suasana berbuka puasa di Masjid Nabawi yang terletak di Madinah. Berkongsi mengenai makanan di sana, kata Luqman, dia gembira dapat menikmati juadah Arab yang asli dan rasanya sangat enak.

"Masjid Nabawi sangat cantik. Sewaktu berbuka saya suka dengan suasananya. Dapat rasa ukhuwah sesama umat Islam apabila berkongsi juadah walaupun tidak kenal antara satu sama lain. Juadah berbuka di sana sederhana sahaja iaitu roti, kurma, yogurt, perasa serbuk kari dan air kosong.

"Ada jemaah akan bawa makanan lain dan mereka akan berkongsi dengan orang ramai. Saya sangat tersentuh hati melihat kebaikan itu. Saya suka aiskrim dan mangga di sana. Ia sesuai dinikmati dalam cuaca panas terik," katanya.

Jelasnya lagi, jemaah yang sudah selesai melakukan umrah akan menggunakan masa yang ada untuk beriktikaf di dalam masjid Nabawi dan Masjidilharam dengan membaca al-Quran, berzikir serta melakukan solat wajib dan sunat. Tempoh berpuasa di Tanah Suci juga agak panjang iaitu subuh sekitar jam 4 pagi dan berbuka jam 7 malam kerana musim panas serta suhu mencecah 44 darjah Celsius.

"Pada waktu siang ramai jemaah akan pulang ke bilik selepas selesai solat terutama warga emas. Ini kerana cuaca panas boleh menyebabkan pening kepala. Mujur cuaca panasnya kering dan menjadi satu kelebihan untuk beribadah di Madinah mahupun Makkah," ujarnya.

www.myartis.com / Sumber & foto: Harian Metro & Instagram Luqman Hafidz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIRUS, SAKIT KANSER - KUCING ARDELL ARYANA MATI DEMAM PANAS

"Ibu kucing kepada tujuh ekor anak kucing saya dah mati selepas dua hari masuk wad hospital haiwan. Doktor bagitahu Comel tiga hari lepas masih okay macam biasa cuma banyak diam. Comel kena virus sakit kanser yang tiba-tiba menyerang dalamannya sampai tak boleh makan dan kurus nampak tulang.

"Patut satu hari semalam anak-anak Comel semua menangis. Masa nak hantar Comel ke wad dia sempat toleh anak-anak dia. Dia letak tangan dia dekat aku sebelum aku angkat dia letak dalam sankar kucing untuk dihantar ke klinik permulaannya sebelum di transfer masuk ke wad hospital haiwan.

"Comel, penderitaan Comel dah berakhir. Terima kasih dah cuba berjuang. Tenang lah Comel disyurga tempat yang selayaknya buat Comel. Tariklah kami sekeluarga nanti ditempat Comel bermain. Teringat waktu mula-mula jumpa Comel waktu baby sebagai kucing jalanan.

Klik untuk gambar besar

"Awak sangat comel sebab tu nama awak Comel kami sekeluarga panggil. Kini kami rasa kehilangan," demikian kongsi pelakon Ardell Aryana yang meluahkan rasa sedih atas kehilangan kucing kesayangannya yang diberi nama Comel itu akibat demam panas.

Ardell berkongsi berita sedih itu menerusi kemas kini terbaru diakaun Instagramnya. Menurut Ardell, kucing betina itu telah mati pada Khamis. Jelas Ardell lagi, kucingnya itu terkena jangkitan virus selain serangan kanser secara tiba-tiba. Ardell sebelum ini telah berkongsi video pendek yang merakamkan gelagat comel anak-anak Comel yang merindui ibunya.

Dalam pada itu, menerusi ruangan komen raya-rata pengikutnya sebak membaca bingkisan Ardell itu selain mengucapkan takziah kepadanya: "Sama kucing saya pun mati sebab virus ni, yang paling manja pulak tu. Rindu...l" tulis @natasya_rose - Yang bela kucing akan tahu betapa sedihnya bila dia pegi buat selama-lamanya," kongsi @mmuhdsyafiq4

www.myartis.com / Sumber & foto: Astro Gempak & Instagram Ardell Aryana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUMAH TANGGA MASIH DIGANGGU, ISTERI SHUK NEKAD TAKKAN BERCERAI DEMI 'ORANG KETIGA'?

Menerusi sebuah entri yang disertakan dengan screenshot kiriman mesej yang dihantar di laman Instagram (IG), isteri kepada pengacara dan penyampai radio Shuk Sahar, Rossalennah Natassyiah Asshaferah telah meluahkan rasa marah terhadap individu yang difahamkan Fara Salleh yang sebelum ini pernah didakwa bermain kayu tiga dengan suaminya.

Menurut Rossalennah, terdahulu dia pernah berjumpa dengan Fara namun wanita itu masih tetap menganggu keluarganya: "Aku dah pernah jumpa kau elok-elok. Aku bercakap dengan kau elok-elok. Tapi lama-lama kau marah dengan aku.

"Kau sakitkan aku balik. Kau screenshot macam-macam. Kau sakitkan aku masa Perintah Kawalan Pergerakan (PKP). Kau sedar tak Fara. Kau dah sakitkan aku lama sangat-sangat.

Klik untuk gambar besar

"Aku tak pernah minta kau hadir dalam rumah tangga kami ni. Kau yang hadir dan kacau keluarga ni, kau kacau aku, maki aku dengan anak-anak aku. Mana akal kau Fara? Antara kau dengan laki aku itu hal kamu," dakwanya.

Tegas Rossalennah, dia tidak akan bercerai demi kebahagiaan Fara. Malah, Rossalennah berharap agar Fara meneruskan hidup tanpa suaminya.

"Minta maaf, jangan block unblock apa yang kau hantar semua tu. Aku tetap tak akan bercerai. Minta maaf sangat-sangat. Aku harap kau move on juga. Doa la banyak-banyak Fara semoga Allah terima taubat. Aku maafkan dosa-dosa kau dengan Shuk," dakwanya lagi.

Walaubagaimanapun, posting itu telah dipadam selepas dikongsikan. Gempak juga sudah menghubungi Syuk dan Rossalennah melalui kiriman mesej di WhatsApp, namun masih menanti jawapan dan pencerahan.

Selain Shuk, Fara juga didakwa pernah menjalinkan hubungan dengan Shah Jaszle dan Kecik Ogie sebelum ini. Pada bulan Julai lalu, beberapa pengguna laman sosial Twitter tampil membuat dakwaan mengenai sikap buruk Shuk yang dituduh bermain kayu tiga. Shuk mengakui pernah mengenali wanita yang dikaitkan dengan dirinya namun enggan mengungkit lagi kisah terbabit.

www.myartis.com / Sumber & foto: Astro Gempak & Instagram Shuk Sahar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUTUP RUANGAN KOMEN, LIYANA JASMAY SUDAH TAK BERHIJAB?

Pelakon Liyana Jasmay menerusi laman Instagram telah memuatnaik foto dirinya yang kelihatan tidak memakai hijab berserta kapsyen: "Dengan my trusted girl Wani from @bubblegumwax_Only she can handle my craziness before all the lasers.

"Thank you so much @bubblegumwax_ for the best service and best staff ever! I'm ready for honeymoon weekend with my love!" tulisnya

Bagaimanapun, ibu kepada dua orang cahaya mata itu turut menutup ruangan komen di akaun media sosial berkenaan.

Untuk makluman, bintang berusia 31 tahun ini yang dilahirkan pada 28 Mac 1988 di Kuantan, Pahang itu telah membuat keputusan untuk berhijab sepenuhnya pada tahun 2017.

Apa-apa pun, kita doa kan yang baik-baik sahaja buat Liyana.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WARIS: "PERANG RAIH UNDI DAH MULA... VIDEO LAMA YANG DIPOTONG DARI IGTV, AKU HANYA BAHAN SAJA"

Selepas video persembahannya pada majlis agama tular di media sosial, nama penyanyi rap Waris hangat diperkatakan warganet yang kurang senang dengan tindakannya menyanyikan lagu 'Rembau Most Wanted' bahagian kedua dimana ia dianggap tidak bersesuaian dengan acara berkenaan.

Waris bagaimanapun tampil bersuara dengan mendakwa dia telah menjadi mangsa permainan pihak tertentu. Jelas peyanyi lagu 'Rembau Most Wanted' itu, video yang tular tersebut adalah video lama yang dipotong dari Instagram TV (IGTV).

"Perang raih undi dah mula. Yang post video aku nyanyi kat masjid itu pun geng-geng mungkir janji yang muat naik (upload).  Video lama yang dipotong dari IGTV. Tahun lepas try tapi tak jadi. Tahun ini dia upload video sama lagi dan dia berjaya 'viral'. Tujuannya nak buat korang (kamu) marah. Aku hanya bahan saja. Hati-hati (Be careful)," katanya.

Klik untuk gambar besar

Bagaimanapun kenyataan Waris atau nama sebenarnya Muzzammil Alias yang turut mengaitkan isu itu dengan turap jalan menimbulkan persoalan dalam kalangan warganet.

"Semua negeri turap jalan sekarang sebab nak...korang (kamu) pun tau kan...takkan tak faham 'game'. Hati-hati apa yang anda dengar dan salam sayang diri sendiri," tulisnya.

Difahamkan, video itu pernah dimuatnaik Waris di Instagram pada 14 November tahun lalu di mana dia membuat persembahan di Masjid Ibnu Khaldun sempena sambutran Maulidur Rasul.

   KLIK VIDEO DIBAWAH INI UNTUK TENGOK

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AINUL AISHAH TERIMA HAKIKAT KURANG TAWARAN KERANA USIA

Pelakon Ainul Aishah sudah lama rasanya kita tidak melihatnya muncul di kaca televisyen. Meskipun pahit untuk ditelan, Ainul mengakui kurang mendapat tawaran sejak kebelakangan ini kerana faktor usia.

Menurut Ainul, usianya kini mencecah 35 tahun, persaingan dalam industri hiburan semakin sengit apabila ramai pendatang baru yang lebih muda. Ujarnya lagi, ada saja tawaran diterimanya namun tidak banyak.

"Saya akui sudah agak lama juga saya menyepi tapi sebenarnya ada saja tawaran berlakon diberikan kepada saya cuma tak banyak. Tak dinafikan tawaran berlakon itu juga agak susah nak dapat kerana apabila kita semakin berumur, persaingan semakin banyak terutama bila ramai pelakon muda yang ada sekarang. Ia lumrah dalam industri," katanya.

Dalam pada itu, Ainul menegaskan dia tidak akan sesekali meninggalkan dunia lakonan kerana itu merupakan minatnya sejak kecil lagi. Tambahnya lagi, dia percaya bahawa ada rezeki untuknya dalam bidang lakonan.

Klik untuk gambar besar

www.myartis.com / Sumber & foto: mStar & Instagram Ainul Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AH FAD (RAIHAN) BERANSUR PULIH DARI SERANGAN ANGIN AHMAR

"Syukur, Allah susun atur semuanya dengan baik apabila ramai yang datang memberikan sokongan, selain menghulurkan bantuan sewajarnya," kata penyanyi nasyid, Ah Fad yang beransur pulih dari serangan angin ahmar sejak Sabtu lalu, selain bersyukur mendapat kata-kata semangat dan bantuan daripada rakan-rakannya.

Ah Fad, 37, atau nama sebenarnya Zulfadli Mustaza yang pernah menganggotai kumpulan Raihan itu berkata, sejak dibenarkan pulang ke rumah dia tidak putus-putus dikunjungi tetamu yang bertanyakan khabar.

"Saya tiada masalah untuk terima kehadiran mereka kerana tujuan mereka baik. Mereka akan hubungi saya terlebih dulu sebelum datang dan isteri akan maklumkan sama ada boleh atau tidak," ujarnya.

Menurut Ah Fad, selain rakan-rakan, antara yang menziarahnya ialah wakil dari Majlis Usahwan Nasyid Malaysia (Munsyid) dan Badan Perlindungan Hak Cipta Muzik (MACP).

Pada 25 November lalu, Ah Fad dimasukkan ke zon merah Hospital Selayang selepas mengalami kebas kaki dan tangan kanan serta tidak boleh bergerak sebelum ditempatkan di wad biasa dua hari kemudian. Menurutnya, semasa rawatan dia juga mengalami kesukaran untuk membuang air kecil dan besar.

"Alhamdulillah doktor dan kakitangan hospital memberikan rawatan sewajarnya. Usaha mereka berhasil dan selepas saya boleh buang air kecil dan besar barulah keadaan saya okey.

"Saya turut dibekalkan dengan tiga jenis ubat darah tinggi dan ubat gastrik. Saya kini perlu jaga kesihatan sebaik mungkin dari segi pemakanan dan cukup rehat. Saya juga buat urutan tradisional dan alhamdulillah kaki serta tangan dah boleh angkat. Tak sangka prosesnya cepat juga," jelasnya.

Ah Fad berkata, aktiviti seninya dihentikan buat sementara waktu sehingga dia benar-benar pulih: "Saya tak pasti nak rehat berapa lama. Suara saya pun belum sama seperti dulu dan ia faktor saya kena rehat. Tengoklah bila dah sembuh baru saya aktif semula.

"Ada beberapa program yang sudah dipersetujui sebelum ini seperti mengendalikan majlis perkahwinan hujung minggu ini, namun ia diambil alih oleh isteri saya, Nurul Sakinah Ibrahim manakala saya hanya membantu. Syukur Allah masih bagi rezeki menerusi cara ini. Mudah-mudahan selepas ini saya sihat semula seperti sediakala," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKADEMIK SAJA TIDAK CUKUP..." - SUHAIMI SAAD AJAR ANAK LIPAT KAIN, AGAMA & KEMAHIRAN

"SS (Suhaimi Saad) ajar anak anak lipat kain baju sendiri. Ajarlah anak anak ilmu Al-Quran, hadis, akhlaq dan kemahiran. Akademik saja tidak cukup untuk menjadikan anak anak kita manusia yang berguna dan berjaya.

"Dunia hari ini dipenuhi oleh ramai orang yang terpelajar dan berkelulusan, tapi kekurangan orang yang beradab dan berkemahiran. Puncanya tidak lain tidak bukan kerana kurang iman dan amal yang benar di sisi Tuhan," itulah kata-kata penyanyi Suhaimi Saad.

Menerusi muat naik terbaru di laman Instagram, Suhaimi mengajar anaknya melipar kain baju mereka sendiri. Ujarnya, akademik sahaja tidak cukup untuk jadikan anak-anak berguna dan berjaya.

Klik untuk gambar besar

Bekas anggota kumpulan nasyid In Team itu sebelum ini pernah mencetuskan kontroversi kerana pendirian anti vaksin dan pernah membuang ubat hospital.

Malah, Suhaimi memberitahu yang dia juga mempunyai alasan tersendiri sebab mengapa dia memilih untuk tidak menghantar anak ke sekolah.

Suhaimi turut mengatakan ramai orang yang terpelajar di luar sana tetapi kurang adab dan kemahiran diri. Untuk makluman, Suhami mendirikan rumah tangga dengan Ina Naim pada 2007 dan hasil perkahwinan, mereka dikurniakan empat orang cahaya mata.

www.myartis.com / Sumber & foto: Rotikaya & Instagram Suhaimi Saad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GETAH SELUAR SHERRY IBRAHIM UNDANG PERBALAHAN NETIZEN

Pelakon Sherry Ibrahim telah menerima teguran netizen gara-gara sekeping foto yang dimuatnaik di laman Instagram. Ia berikutan getah pada seluar jeans biru yang digayakan Sherry lebih menonjol dan kelihatan seakan-akan seluar dalam.

Mereka menegur pernampilan pelakon drama 'Syurga Yang Kedua' ini dan bertanya sama ada getah putih dengan cetakan jenama antarabangsa itu adalah getah seluar jeans atau seluar dalam.

"Getah spenda (seluar dalam) ke? Jenama spenda pun nak tunjuk ke? Hahaha ok bye. Orang sekarang suka tunjuk diri untuk dikecam. Kenapa ya? Macam tak sesuai je, sengaja kot nak tunjuk," kata netizen.

Bagaimanapun, masih ada pengikut yang mempertahankan Sherry dan menegur sikap netizen yang gemar mengecam di laman sosial.

Klik untuk gambar besar

"Ala, kolotnya otak manusia Melayu ni, takkanlah getah spenda. Kalau boleh semua nak dijadikan cerita. Pantang!," ujar netizen mempertahankan aktres berkenaan.

"Getah seluar jeans tu kut. Tak mungkinlah getah spender. Apalah... fikir positif you all," tambah mereka lagi.

Menerusi muatnaik itu, Sherry menulis kapsyen mengenai fesyennya mengenakan baju dengan warna neon. Bagaimanapun, nampaknya gaya seluar tersebut lebih menarik perhatian netizen.

www.myartis.com / Sumber & foto: mStar & Instagram Sherry Ibrahim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'MENANGIS' RAHSIA KEJAYAAN TIZ ZAQYAH

Bukan mudah untuk menghayati watak yang diberikan. Jika 'kail panjang sejengkal', pastinya ia tidak akan memberi kesan mendalam pada penonton sekaligus membuat sesebuah drama atau filem itu kurang mendapat sambutan.

Malah hal ini diakui sendiri oleh pelakon Tiz Zaqyah, iaitu Aktres yang mula dikenali menerusi drama bersiri 'Nur Kasih'. Kata Tiz, untuk menghayati watak yang diberi, dia terpaksa menangis hampir setiap hari bagi menjayakan wataknya sebagai Dahlia dalam drama bersiri 'Jodoh Itu Milik Kita' (JIMK).

"Watak Dahlia dalam drama bersiri JIMK menuntut saya untuk banyak bermain emosi. Sewaktu penggambaran, hari-hari saya kena menangis. Saya terharu drama ini mendapat sambutan yang sangat baik," ujar Tiz dipetik sebagai berkata ketika ditemui media di Majlis Tayangan Episod Akhir JIMK di Rasta Taman Tun Dr. Ismail, Damansara, Kuala Lumpur kelmarin.

"Umum tahu JIMK merupakan adaptasi novel judul yang sama nukilan Sara Aisha, jadi jalan cerita JIMK adalah mendalam. Saya juga perlu memikirkan tentang pengikut novel JIMK yang sememangnya sangat meminati novel ini. Jadi saya telah mencuba yang terbaik untuk merealisasikan watak Dahlia ini," tambahnya yang mengakui watak Dahlia yang dipegangnya sangat mencabar.

Terdahulu, menjawab mengenai soal cinta, Tiz menjelaskan hubungannya dengan teman lelaki masih kekal seperti sediakala. Bagaimanapun, untuk menamatkan zaman bujang, dia menyerahkan segalanya pada jodoh.

Untuk info, Tiz baru sahaja pulang dari New York bagi menjalani penggambaran drama bersiri 'Oh My English!'. Selain itu, pada bulan Disember ini Tiz juga bakal menjalani penggambaran bagi drama berjudul 'Chef' terbitan Global Station bersama Aaron Aziz dan aktor popular dari Filipina, Jericho Rosales.


HAMIL SELEPAS 3 KALI KEGUGURAN - SAM MOHON DOAKAN KANDUNGAN SYATILLA

Menerusi muat naik di laman Instagram, pelakon Shaheizy Sam telah berkongsi berita gembira apabila isterinya, pelakon Syatilla Melvin kini sedang berbadan dua, selepas tiga kali mengalami keguguran.

Sam atau nama sebenar Shaheizy Sam Abdul Samad, 39, memberitahu isterinya hamil tiga minggu anak ketiga dan dijangka bersalin pada Mei tahun depan.

"Produk terbaharu akan datang! Setelah RND (research and development) lebih tiga minggu. Dijangka bakal dilancarkan pada bulan Mei tahun depan," tulis Sam yang memuat naik foto bersama isteri memegang kit ujian kehamilan.

Klik untuk gambar besar

Sementara itu, Syatilla, 30, pula berkata kehamilan ini merupakan salah satu rezeki paling berharga yang diberikan oleh Allah SWT kepada mereka.

"Kali keenam (hamil)! Syukur Alhamdulillah... baru rancang nak pakai IUD (Intrauterine Device, alat mencegah kehamilan) tahu tak? Rezeki Allah nak bagi.

"Hari-hari minta Allah murahkan rezeki, murah sungguh-sungguh Allah bagi. Doakan kandungan bertahan sampai cukup sembilan bulan," ujarnya.

Sekitar April lalu, Syatilla mendedahkan dia mengalami keguguran kali ketiga ketika kandungan berusia lapan minggu. Kata Syatilla, dia mengetahui perkara tersebut ketika membuat pemeriksaan degupan jantung di sebuah klinik.

Pelakon drama 'Sha & Shah' ini juga mendedahkan dia pernah dua kali mengalami keguguran sebelum melahirkan anak pertama dan kedua.

Untuk makluman, Sam mendirikan rumah tangga dengan Syatilla atau nama sebenar Siti Nur Syatilla Amirol Melvin pada 8 Februari 2016. Pasangan ini dikurniakan dua cahaya mata iaitu Syeriv Samheizy, 4, dan Sarima Samheizy yang kini berusia setahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEKASIH DISAHKAN POSITIF COVID-19 - SAKINAH DOAKAN SEGERA PULIH

Pelakon Sharifah Sakinah semalam telah berkongsikan khabar duka menerusi satu perkongsian di laman Instagram dimana kekasihnya yang merupakan lelaki warga Sweden, Michael Hansen disahkan positif Covid-19.

Dalam entri tersebut, adik kepada pelakon, pengacara dan penyampai radio Sharifah Shahirah itu turut mendoakan agar kekasihnya itu segera pulih.

Difahamkan Michael kini berada Sweden selepas pulang menyambut perayaan Krismas bersama anak-anak. Dalam pada itu, Sakinah sempat berkongsikan rakaman teman lelakinya sedang memasak walaupun dijangkiti virus tersebut.

Klik untuk gambar besar

www.myartis.com / Sumber & foto: Rotikaya, Instagram Sharifah Sakinah, Michael Hansen & Sharifah Shahirah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MILA NAFI DIBAYAR BUAT VIDEO MENANGIS PM LETAK JAWATAN

"Astaghfirullah, ada yang fitnah saya dibayar??? Ya Allah subsidi upah bayar pada majikan untuk bayar gaji pekerja… Bukan bagi pada saya dan kegunaan peribadi saya. Salahkah sebagai hamba Allah untuk mengucapkan terima kasih kepada mereka yang membantu?" demikian tulis penyanyi dan usahawan popular, Mila Jirin menerusi laman Instagram miliknya.

Semalam, menerusi satu perkongsian, Mila tidak dapat menahan rasa sedih apabila mendengar berita Perdana Menteri, Tan Sri Muhyiddin Yassin bakal meletakkan jawatan.

Mila berkata sebelum ini dia tidak pernah sedih jika Perdana Menteri lain meletakkan jawatan, namun kali ini berbeza apatah lagi kerajaan banyak membantu usahawan sepertinya.

Klik untuk gambar besar

Bagaimanapun, perkongsian video bekas juara Akademi Fantasia musim kelima (AF5) itu menimbulkan rasa kurang senang segelintir netizen yang menduduhnya dibayar untuk bertindak sedemikian.

Mila bagaimanapun tampil menafikan tuduhan tersebut dan berkata video berkenaan adalah untuk mengucapkan terima kasih dengan bantuan diberikan pihak kerjaan serta meluahkan rasa sedih.

Hari ini, Yang di-Pertuan Agong sudah menerima surat perletakan jawatan Perdana Menteri daripada Tan Sri Muhyiddin Yassin. Seri Paduka Baginda perkenan melantik Muhyiddin sebagai "Caretaker" Perdana Menteri sehingga Perdana Menteri baru dilantik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU 'BELASAH' PAK GUARD - LAN PET PET MAHU JUMPA, MINTA MAAF

Mahu mencari masa sesuai untuk bersemuka dan memohon maaf daripada pengawal keselamatan, Yahya Manap, 68, yang dikasari dalam insiden mencetuskan kontroversi, baru-baru ini, pelawak Lan Pet Pet, 49, mengaku kesalahan dibuat dan sanggup berhadapan pengawal keselamatan Acacia Park Desa Jati, Yahya Manap, 68, dan menerima apa sahaja reaksi pengawal keselamatan itu.

"Saya dengan rendah diri memohon maaf daripada Yahya dan keluarga. Saya ikhlas dan sanggup berhadapan apa sahaja... Saya silap dan bodoh ketika itu. Saya sanggup berhadapan

"Yahya dan keluarganya. Apa yang lebih penting, saya dapat bertemu, meleraikan kekusutan dan memohon maaf. Selebihnya terserahlah kepada Yahya... Saya terima dengan hati terbuka," katanya.

Pagi semalam, anggota kumpulan lawak, Senario itu didenda RM2,000 oleh Mahkamah Majistret Seremban selepas mengaku salah memukul pengawal keselamatan berkenaan.

Klik untuk gambar besar

Lan atau nama sebenarnya Mazlan Ahmad mengaku bersalah atas pertuduhan mengikut Seksyen 323 Kanun Keseksaan yang dibacakan di hadapan Majistret Mayon Yusof, pagi tadi.

Lan mengaku melakukan kesalahan itu di Acacia Park Desa Jati, Nilai, pada 6 April lalu. Pelakon filem Zombie Kampung Pisang itu kemudian membayar denda, tengah hari semalam. Lan berkata, dia tidak menjangka insiden itu berlaku dan pantas viral dan memberitahu dia menghormati Yahya seperti ayahnya.

"Saya tidak sengaja bertindak sedemikian. Saya hanya manusia biasa, tidak lepas daripada melakukan kesilapan. Bagaimanapun, salah faham yang berlaku membuatkan saya tidak sengaja bertindak di luar batasan.

"Apa yang berlaku, biarlah saya simpan dalam hati. Saya belum bersedia mahu berkongsi, berikan saya tempoh untuk bertenang dahulu. Ketika ini, fikiran saya serabut, banyak urusan yang kena selesaikan... Saya perlukan masa.

"Saya berjanji akan meleraikan kekusutan ini dengan segera. Keluarga dan rakan baik juga menasihatkan saya bertemu dengan Yahya," tuturnya.

Pelawak kelahiran Kedah itu berkata, dia banyak belajar daripada kesilapan itu: "Saya berjanji kesilapan yang sama tidak akan berulang dalam hidup saya. Makilah, hamunlah... Saya terima dengan reda. Saya mohon maaf dengan hati yang ikhlas".

www.myartis.com / Sumber & foto: Berita Harian & Instagram Lan Pet Pet

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PEMINAT SANGKA SAYA YANG BERAKSI RUPA-RUPANYA UK'S LAIN... NAK HALANG PUN DAH TIADA KUASA" - AMIR UK'S

"Saya dah tak tahu nak cakap macam mana lagi. Nak halang pun dah tiada daya dan kuasa. Jadi. biarlah mereka dengan cara mereka. Tak boleh nak buat apa. Yang kelakarnya, setiap kali pergi 'show' mereka tetap nak menyanyikan lagu nyanyian saya. Jadi, bergantung kepada peminat sama ada boleh terima atau sebaliknya.

"Pernah juga berlaku peminat sangka saya yang beraksi tetapi rupa-rupanya UK's lain," ujar penyanyi kumpulan UK's, Amir yang sudah tidak mempunyai jawapan apabila terdapat beberapa pihak menggunakan nama yang sama dengan kumpulannya ketika ini.

Jelas Amir nama sebenarnya Mohd Azmir Muhammad Yusof, peminat juga sudah tahu UK's mempunyai tiga kumpulan dengan ejaan berbeza, namun dengan sebutan yang sama.

Selain UK's yang dianggotai Amir, terdapat dua lagi kumpulan menggunakan nama sama, tetapi berbeza ejaan iaitu Ukays yang ditubuhkan bekas anggota UK's iaitu Amy. Satu lagu kumpulan turut menggunakan nama Ukays yang dianggotai bekas penyanyi mereka, Achik.

Kumpulan ini ditubuhkan pada 1986 dengan nama Ukay sebelum ditukar kepada Ukays menerusi album kedua, Mencari pada 1992. Ketika menghasilkan album keempat, 'Tajam Menikam' pada 1995, namanya ditukar lagi kepada UK's pula.

Dalam tujuh album studio mereka, Amir adalah penyanyi untuk enam album kecuali album pertama, Tinggal Irama pada 1989 yang menampilkan Zul sebagai penyanyi.

Klik untuk gambar besar

Tambah Amir lagi, dia pernah dihubungi seorang rakan bertanyakan mengenai persembahannya di tempat mereka dan dia menjelaskan itu UK's lain. Katanya, tindakan itu sukar difahaminya, sekali gus merosakkan kredibilitinya.

"Itu yang buat orang keliru. Dari dulu lagi saya dah cakap perkara ini. Ia sebenarnya kacau 'market' saya. Saya dapat tahu UK's yang itu tetap mengadakan persembahan walaupun dengan bayaran murah.

"Ia merendahkan nilai UK's yang sudah lama bertapak dalam industri muzik. Macam saya katakan, itu hal mereka dan saya dah malas nak persoalkan. Dah lama berlarutan dan tetap juga nak menggunakan nama UK's. Tak faham kenapa ada yang nak gunakan nama UK's sedangkan dia bukan anggota asal.

"Dalam erti kata lain, kalau nak UK's yang murah ambillah mereka. Saya bukan nak kata saya mahal tapi nilai itu yang perlu selepas berpuluh tahun saya menyanyi dah macam tak berguna. Tapi saya percaya bahawa UK's saya yang sebenarnya orang nak. Saya tak menyalahkan komposer Saari Amri dalam isu ini.

"Dia pun tak boleh nak halang sebab bila mereka menyanyikan lagu ciptaannya, dia akan dapat royalti. Mereka yang menyanyikan lagu UK's nyanyian saya memang muka tak malu," katanya.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU SYAMSUL YUSOF: "RESTU IBU BAPA ITU PENTING, UNTUK DOA YANG BERTERUSAN... SYAMSUL SENDIRI PILIH PUTERI SARAH"

Ketika ini hangat diperkatakan mengenai rumah tangga pasangan Puteri Sarah dan Syamsul Yusof apabila perkongsian aktres itu di Insta Story menimbulkan tanda tanya netizen dimana dia seolah memberi bayangan bahawa dia telah dimadukan.

Menerusi perkongsian itu, ada individu menghantar mesej kepada Puteri Sarah mendakwa suaminya sudah pun berkahwin dengan orang ketiga yang didakwa sebagai perosak rumah tangganya iaitu Ira Kazar. Namun, Puteri Sarah mengatakan dia tidak tahu dan tidak kisah dengan perkara tersebut.

Sementara itu, ibu kepada Syamsul Yusof iaitu Datin Fatimah Ismail dilihat memuat naik gambar perkahwinan anak lelakinya itu dengan Puteri Sarah di Instagram (IG) Story dengan kaspyen mengenai restu orang tua dimana ia penting untuk perkahwinan.

"Restu ibu bapa itu penting, untuk doa yang berterusan," tulis isteri kepada pengarah dan pelakon terkenal, Datuk Yusof Haslam itu.

Klik untuk gambar besar

Menerusi muat naik di Instagram feed pula, Datin Fatimah turut memuat naik gambar perkahwinan Syamsul dan Puteri Sarah serta memberitahu anaknya sendiri yang memilih aktres itu sebagai permaisurinya.

"Perkahwinan Shamsul Yusof dan Puteri Sarah Liyana mendapat restu keluarga sepenuh nya, Shamsul sendiri yang memilih Puteri Sarah sebagai Permaisuri hatinya. Mereka dikurniakan sepasang cahaya mata. 🙏," katanya.

Perkongsian Datin Fatimah itu mendapat pelbagai reaksi daripada netizen yang bersetuju bahawa jika seorang ibu itu tidak reda dengan pernikahan anak, ianya tidak akan berkekalan.

Dalam pada itu, rata-rata netizen meluahkan rasa syukur perkahwinan Syamsul dan Puteri Sarah mendapat restu daripada ibu bapa serta mendoakan rumah tangga pasangan itu berkekalan.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUARA TAK KELUAR - FARADHIYA MINTA PEMINAT DOAKAN SUPAYA DIRINYA DAPAT BERAKSI DI GV2

Menerusi Instagram Faradhiya, dia telah memuat naik sekeping gambar ubat-ubatan dan memberitahu tentang keadaan dirinya yang sedang sakit.

Farahdhiya meminta peminat Gegar Vaganza 2 (GV2) mendoakan kesihatannya supaya boleh membuat persembahan pada konsert ketujuh minggu ini.

"Salam semua. Sorry dah 3 hari senyap, inilah sebabnya. Nasib saya tak baik, saya jatuh sakit, inilah dugaan utk saya. 2 kali dah jumpa doctor. Vocal cords saya kene jangkitan kuman & I have vocal nodules too from over using my voice & tak cukup rehat sampai suara tak keluar. Im now on medication & resting. Please pray for me ya supaya saya sihat dan boleh perform utk Gegar Vaganza Ahad ni. Tq so much. Much love.

"Malam besok insyaallah saya akan menyanyikan lagu Metallica 'Enter Sandman' di Minggu ke 7 Gegar Vaganza live di Astro Ria 104 jam 9pm!! I still need your doa supaya saya boleh sihat mcm biasa dan boleh menyanyi besok. I'm praying & hoping that God will ease my pain n permudahkan segalanya utk saya, Aminnn.Insyaallah jumpa besok semua. Terima kasih kepada semua yg tak habis2 mendoakan kesihatan saya. May God bless your beautiful souls! Much love," tulis Faradhiya di laman IGnya.

Pada konsert minggu ketujuh Ahad bertemakan Rockdut (Rock + Dangdut) ini, Farahdhiya diberi tugasan untuk menyayikan lagu Enter Sandmand yang dinyanyikan kumpulan rock antarabangsa, Metallica.

Harapan kami semoga Faradhiya cepat sembuh supaya dapat membuat persembahan yang konsisten pada minggu ini dan bersaing dengan enam peserta lain.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PEMINAT DOAKAN NITA HAMZAH TERUS ISTIQAMAH

Semua sedia maklum mengenai penyanyi dan bintang Malaysian Idol 2, Nita Hamzah yang kini sudah berhijab sehari sebelum menyambut ulang tahun pada 3 November lalu.

Menerusi muatnaik terbaru di di laman Instagram, entri tersebut telah menarik perhatian ramai apabila Nita berkongsi gambar bertudung. Dalam entri tersebut, ramai memuji kencantikan Nita apabila dia tampil dengan imej bertudung.

"A beautiful face ages. A beautiful body changes. But a good heart, remains a good heart. Sometimes the eyes speak more than the lips," tulisnya.

Rata-rata peminatnya mengakui terkejut dengan perubahan imej yang dilakukan oleh Nita dan mendoakan agar penyanyi itu terus istiqamah selepas ini.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL TUNAI UMRAH - PUTERI SARAH BERHARAP DIKURNIAKAN ZURIAT

"Memanglah teringin tapi belum rezeki. Mac depan saya dan Syamsul sudah genap dua tahun sebagai suami isteri. Kalau boleh saya ingin berita gembira itu tetapi seperti yang saya kata, semuanya adalah rezeki," demikian kata isteri Syamsul Yusof, Puteri Sarah Liyana yang berharap agar mereka dikurniakan cahaya mata.

Dalam pada itu, Sarah turut mengakui bahawa dirinya merasa tertekan apabila sering ditanya tentang bila mahu dapat cahaya mata namun lama kelamaan lali dengan perkara tersebut.

Sebelum ini, pasangan ini juga pernah menjelaskan bahawa mereka redha menerima ketentuan Tuhan dan tidak pernah berhenti berdoa dikurniakan cahaya mata.

Untuk makluman, Sarah dan suaminya itu bakal menunaikan umrah buat kali ketiga pada bulan hadapan.

Semoga apa yang dihajati oleh pasangan ini akan dipermudahkan.

Sumber: HM

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DAKWAAN TERIMA BAYARAN TERTINGGI RM40,000 SEBAGAI PENGACARA - INI JAWAB NABIL

Baru-baru ini, timbul hantaran video yang dimuat naik pengguna di aplikasi TikTok dengan tajuk Top 7 Bayaran Pengacara Selebriti Termahal termasuk Nabil Ahmad.

Pelawak dan pengacara terkenal itu dikatakan menjadi pengacara yang mendapat bayaran tertinggi dalam negara apabila dibayar RM40,000 bagi mengacarakan program Gegar Vaganza selama sembilan musim.

Malah, jumlah itu jauh meninggalkan enam pengacara lain seperti Zizan Razak (RM30,000); Datuk AC Mizal (RM28,000); Datuk Aznil Nawawi (RM25,000 hingga RM28,000); Awal Ashaari (RM25,000); Raja Azura (RM23,000) dan Fara Fauzana (RM20,000).

Bagaimanapun, Nabil atau nama sebenarnya Ahmad Nabil Ahmad, 39, tampil berkata, dia tidak pernah mendapat bayaran setinggi itu.

"Ya Allah, kalau dia letak itu nilai untuk saya, yang mana nilai mengacara yang mahal, mestilah gembira. Nilai di sini bukan sebagai duit, tapi nilai hos mahal iaitu ada standard tersendiri.

"Namun, untuk harga tak pernah dapat bayaran macam tu. Kalau dikira mengikut kerja berepisod memanglah banyak. Tapi, untuk dapat satu harga, saya sendiri tak berani letak harga macam tu.

Klik untuk gambar besar

"Saya ni belajar semasa mengacara, nak klien puas hati dengan kita, puas hati dari segi mengacara dan harga. Sebagai contoh kalau saya buat acara korporat, kalau letak harga tinggi, jangkaan orang juga tinggi. Kalau harga diberi sederhana, klien pun okay.

"Jadi, jika ada cakap mengacara biasa saja, ia sesuai dengan harga. Tapi, apabila letak harga okay dan orang memberikan maklum balas mengacara bagus, 'best', itu lebih bernilai pada saya," ujarnya yang dipetik sebagai berkata kepada Harian Metro.

Menurut Nabil, sepanjang 14 tahun terbabit dalam bidang seni, apa yang menjadi keutamaan adalah menjalin hubungan baik dalam jangka masa panjang dengan semua pihak yang pernah bekerjasama dengan dirinya.

"Kalau dapat klien berulang, kita tahu dia suka dengan harga, mengacara, cara 'PR', maksudnya kita di jalan betul. Bagi saya, tidak ada jaminan jika meletakkan harga tinggi boleh memuaskan hati semua tetamu yang datang. Hakikatnya, tidak boleh.

"Kita kena sedar tak boleh puaskan semua hati. Pasti akan ada yang cakap tak 'best' pun. Lebih baiklah harga sederhana saja. Saya lebih suka hubungan jangka masa panjang," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEKOK SEBUT BEKAS ISTERI - AFDLIN SHAUKI AKUI TAK PERNAH TUTUP PINTU HATI UNTUK KEMBALI RUJUK

"Saya tidak pernah tutup hati untuk kami kembali bersama namun saya serahkan semuanya kepada jodoh dan kuasa Allah. Selepas bercerai, kami tidak pernah berbincang tentang hal tersebut dan membiarkan keputusan yang dibuat sebelum ini.

"Sebelum lafaz talak di mahkamah, kami berpegangan tangan dan memohon maaf. Kami berpelukan buat kali terakhir sebelum melafazkan cerai," itulah tutur pelakon dan pengarah Datuk Afdlin Shauki.

Kata Afdlin, dia tidak pernah menutup pintu hatinya untuk kembali rujuk dengan bekas isteri, iaitu Datin Maria Christina Orow Abdullah namun menyerahkan kepada takdir. Terdahulu, bekas isteri Afdlin mendedahkan mereka sudah bercerai sejak April lalu, selepas 25 tahun mendirikan rumah tanga.

Masih bekerjasama dalam berkarya, Afdlin berkata ia bukan satu masalah kerana dia dan bekas isteri sudah lama bersahabat baik. Namun, Afdlin mengakui kekok untuk menyebut bekas isteri apatah lagi sudah lama mendirikan rumah tangga.

"Sebenarnya rasa pelik apabila sebut dia sebagai bekas isteri. Kami sudah berkawan lama dan akan terus kekal begitu. Dia adalah sahabat dan pasangan dalam kerja penulisan.

Klik untuk gambar besar

"Tak pernah rasa kekok untuk bekerjasama walaupun sudah bercerai malah kami sambut raya bersama meskipun sudah bercerai. Kami masih berkawan, cuma bezanya sekarang tidak lagi tidur sekatil," ujarnya.

Dalam pada itu, Afdlin menjelaskan, perasaan paranoid sepanjang pandemik antara sebab hubungan antara mereka mula renggang. Ujanrya, anak-anak menerima baik perpisahan tersebut.

"Ketika tempoh pandemik sebelum ini keluarga saya jadi terlalu paranoid kerana saya sering kerja di luar sedangkan mereka tidak keluar rumah. Saya sendiri tidak akan pulang ke rumah selepas kerja jika ada masalah selesema. Itu antara faktor yang menganggu keluarga kami.

"Anak-anak merima baik perpisahan ini. Kami duduk bersama di bulan Ramadan untuk berbincang. Mereka memahami jika ini adalah keputusan yang membuatkan kami gembira," katanya.

Untuk makluman, Afdlin dan Maria mendirikan rumah tangga pada 1997. Hasil perkahwinan mereka dikurniakan tiga cahaya mata, Mia Sara, Anaias dan Ileana Matin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASALAH KELUARGA SERING JADI PERHATIAN - SUFI AKUI TAK KECEWA

"Begitulah dunia anak seni, tidak boleh lari dari dikaitkan dengan cerita peribadi. Walaupun belum terkenal tetapi semua orang akan tahu masalah dihadapinya.

"Saya tidak kecewa apabila masalah keluarga ini sering kali menjadi perhatian umum. Kalau saya kecewa, ibaratnya saya kecewa dengan Allah. Setiap yang berlaku adalah dugaan dari Allah. Saya terima dengan hati terbuka.

"Apabila saya pilih jalan hidup sebagai anak seni, inilah situasi yang perlu saya hadapi," ujar penyanyi kelahiran Singapura, Sufi Rashid yang mengaku tidak kecewa apabila kemelut keluarga sering menarik perhatian umum.

Pelantun lagu 'Aku Sanggup' itu tidak mahu komen banyak mengenai status Facebook ibunya yang menjadi perbualan hangat netizen baru-baru ini.

Klik untuk gambar besar

Katanya, walaupun ada perselisihan faham namun dia tidak pernah bermusuhan dengan ibunya. Hanya orang luar yang membuat pelbagai spekulasi.

"Dalam hal ini, saya tidak perlu melatah atau memberikan komen balas pada status ibu saya. Apa pun yang terjadi, dia adalah insan yang melahirkan saya.

"Apa yang saya lihat, ada antara rakan-rakan Facebook dia yang bukanlah rakan sebenar. Ada segelintir yang menunggu dia buat status begitu kemudian kongsikan. Ia mengeruhkan lagi keadaan," tutur bekas juara Akademi Fantasia 2015 (AF2015).

Sufi berkata dia pernah berbincang agar ibunya tidak meluahkan rasa marah menerusi laman sosial kerana ramai yang ingin mengambil kesempatan. Namun tidak boleh menghalang andai ibunya masih melakukan hal yang sama.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


YANG SE CHAN & JEON SO MIN, AHLI BARU RUNNING MAN

Nampaknya rancangan popular Korea, Running Man bakal menyaksikan dua wajah ahli baru apabila perkara ini disahkan oleh seorang wakil dari SBS secara rasmi.

Difahamkan, dua ahli baru yang dimaksudkan itu ialah pelawak Yang Se Chan dan pelakon Jeon So Min. Pemilihan mereka berdasarkan rating yang agak memberangsangkan ataupun mendadak ketika mereka menjadi tetamu.

Klik untuk gambar besar

Running Man bakal memulakan pengambaraan bersama ahli baru tersebut bermula 7 April ini.

Kini, Running Man mempunyai lapan orang ahli secara keseluruhan termasuk ahli-ahli yang sedia ada, Yoo Jae Suk, Song Ji Hyo, HaHa (Ha Dong Hoon), Lee Kwang Soo, Ji Seok Jin dan Kim Jong Kook.

Dengan pembaharuan ini, Running Man berharap rancangan mereka itu akan terus mendapat sambutan yang baik dan mereka juga akan cuba untuk menukar format rancangan agar ia lebih menarik.

Sumber: Koreaboo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GOSIP RUMAH TANGGA BERANTAKAN - NABILA HUDA ANGGAP MENGARUT

Laporan di ruangan pojok sebuah akhbar mendakwa perkahwinan Nabila Huda, 32, dengan suaminya, Mohd Izwan Johar, 32, dilanda badai disifatkan sebagai mengarut dan tidak masuk akal oleh pelakon itu. Nabila bagaimanapun berkata, dia dan suaminya tidak ambil pusing dengan laporan berkenaan.

"Tak mahu komenlah. Merepek sangat gosip itu. Siapalah yang buat cerita macam itu? "Suami saya pun tergelak ketika membaca artikel berkenaan," katanya ringkas ketika dihubungi media.

Kelmarin, sebuah akhbar mingguan tempatan menerusi ruangan pojoknya melaporkan rumah tangga aktres itu dikatakan sedang berantakan.

Sementara itu, berdasarkan laman sosial milik bintang Munafik berkenaan, foto mahupun kapsyen dimuat naik langsung tidak menunjukkan tanda-tanda perkahwinannya dilanda masalah.

Untuk rekod, Nabila dan Izwan mendirikan rumah tangga pada 25 Disember tahun lalu. Sebelum Izwan, Nabila pernah berkahwin dengan Zaidy Zailani atau lebih dikenali sebagai Eddie pada 6 Disember 2008 dan bercerai pada tahun 2011. Hasil perkahwinan tersebut, Nabila mempunyai seorang anak perempuan, Keisha Laila, 6.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ADAM CORRIE DEDAH PERNAH TOLAK TAWARAN BUAT TARIAN TIANG: "KETIKA ITU SAYA SUDAH PELUK ISLAM & RASA WAS-WAS"

"Dulu saya pernah dapat tawaran buat persembahan. Saya tanya itu persembahan apa? Dia kata persembahan tarian tiang dan tawaran itu memang sangat-sangat lumayan.

"Ketika itu saya sudah memeluk Islam dan rasa was-was. Saya pun rujuk kepada ustaz dan dia kata kalau boleh elakkan sebab tak berkat. Saya hubungi semula orang itu dan saya tolak tawaran itu.

"Sejak itu saya berhenti membuat persembahan (tarian) dan mengajar orang menari. Alhamdulillah, saya teruskan berlakon sampai sekarang. Itulah berkatnya.

Itulah kata pelakon Adam Corrie, 55, yang mendedahkan tawaran membuat persembahan tarian tiang menjadi punca dia membuat keputusan untuk berhenti menjadi penari dan mengajar tarian sebelum ini.

Klik untuk gambar besar

Menurut pelakon filem 'KL Gangster' itu, dia meluahkan rasa syukur apabila tawaran itu menjadi titik besar dalam hidupnya untuk meneruskan kelangsungan mencari rezeki yang lebih berkat.

Perkongsian itu dibuat Adam atau nama penuhnya Adam Corrie Lee Abdullah ketika menjawab sebuah soalan di TikTok yang menyuruhnya cuba lakukan tarian tiang.

Untuk info, Adam yang memeluk Islam lebih 15 tahun lalu itu cukup popular sebagai guru tari dalam industri hiburan sebelum mencipta nama sebagai pelakon.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUQMAN HAFIDZ SELAMAT NIKAH - AKAN SANDING LEPAS COVID-19 BERAKHIR

"Assalamualaikum, saya baru sahaja menamatkan zaman bujang saya bersama pasangan saya Nurul Atiqah. Majlis persendirian ini di hadiri wakil keluarga pihak lelaki dan pihak perempuan, selaras dengan peraturan yg ditetapkan oleh kerajaan dalam usaha mencegah covid19.

"Alhamdulillah semuanya sudah selesai. In sya Allah majlis sanding akan di lakukan sesudah selesainya kemelut covid19. Terima kasih yg mendoakan, dan semoga anda semua sentiasa berada dalam lindunganNya. Amin," demikian kongsi pelakon Luqman Hafidz yang selamat melangsungkan pernikahannya bersama wanita pilihannya, Nurul Atikah.

Tahniah diucapkan!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERPERANGKAP DALAM BANJIR - FAZLEY BERSYUKUR KELUARGA ADIK DISELAMATKAN BOMBA NAIK BOT

"Setakat ini Alhamdulilah... keadaan air dalam rumah masih ada tapi sedikit demi sedikit sudah surut walaupun mengambil masa lama. Alhamdulillah, belah adik ipar dan keluarga dapat hubungi pihak berkuasa untuk bantuan. Adik saya, suami dia dan empat orang anak mereka sudah diselamatkan.

"Mereka menaiki bot untuk dipindahkan ke kawasan yang lebih selamat. Mereka sekeluarga kini berada di rumah mentua adik saya di Bangsar," demikian kata cef selebriti Datuk Fazley Yaakob yang berkongsi keadaan terkini adiknya, Farah Dilla Yaakob bersama suami dan empat orang anak yang terkandas di rumah akibat banjir di Hulu Langat, Selangor sekitar 4 pagi, Ahad.

Fazley atau nama sebenarnya Ahmad Fadzli Yaakob meluahkan rasa syukur apabila kesemua mereka sudah diselamatkan pihak bomba Kajang yang memberi bantuan pada petang Ahad. Fazley turut bersyukur orang ramai turut menghulurkan bantuan kepada mangsa banjir.

Klik untuk gambar besar

"Bantuan yang datang tu amat dihargai. Saya ada hubungi bomba di Kajang dan mereka bertanya di mana kawasan adik saya. Perkongsian saya di IG itu juga membuatkan ramai yang turut membantu mereka yang terperangkap di sekitar kawasan itu juga.

"Ikutkan saya nak bergerak ke sana tapi dapat maklumat jalan tak boleh masuk. Saya dapat berkomunikasi dengan pihak berwajib dan rakan berada di sekitar sana," ujarnya.

Sebelum ini, peserta Gegar Vaganza musim kelapan (GV8) itu memuat naik keadaan rumah adik perempuannya yang dinaiki air. Penyanyi lagu 'Asmara Ini' memohon agar pihak berkuasa segera menghantar bantuan kepada adiknya sekeluarga yang terperangkap di dalam rumah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM VAKSIN - FAUZIAH NAWI KECEWA BILA ADA PRODUKSI AMBIL BERLAKON

“Macam mana ada producer dan pengurus produksi (PM) boleh ambil pelakon atau karyawan yang tak vaksin? Janganlah buat hal. Nanti kerana kalian kebenaran akan ditarik balik.

“Menyusahkan. Kalau pihak #KKM #MKN #FINAS dapat tahu macam mana? Atau kalian ada cable besar ke? Ini bukan cemburu tapi diam diamlah janganlah nak menganjing,” tulis pelakon Fauziah Nawi meluahkan rasa kecewa.

Ia berikutan dakwanya ada penerbit dan produksi yang mengambil pelakon belum belum lengkap vaksin berlakon. Bukan soal cemburu, tetapi dia bimbang kelonggaran yang diberikan akan ditarik balik jika pihak Kementerian tahu akan perkara itu.

“Hak asasi manusia tapi janganlah sombong, tak ada siapa cemburu anda shooting. Memang rezeki Allah tapi boleh tak jangan cakap. Diam-diam sudahlah. Kenapa buat macam ini, selfish dan sombong,” ujarnya dipetik sebagai berkata melalui MStar.

VIDEO : Besarkan untuk menonton

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYAWAL SANA SINI - SAZZY FALAK & NASH IDRUS

Tuah ayam nampak di kaki, tuah manusia tak siapa yang tahu. Demikianlah halnya dengan pasangan bahagia Sazzy Falak dan Nash Idrus yang beraya bersama anak kembar mereka.

Mereka bukan sahaja menjadi pasangan popular, malah turut mendapat peluang bersama menjadi model iklan di sana sini. Malah Nash yang baru-baru ini berjaya survive hingga episod keenam The Apprentice Asia dengarnya menjadi perhatian banyak pihak.

Klik untuk imej besar...


UMUM TARIK DIRI DARI MAY: "TIADA KRISIS YANG BESAR DENGAN MEREKA" - MUS

"Saya rasa tidak mampu lagi untuk beraksi menyanyikan lebih 10 lagu dalam mana-mana konsert bersama May. Ramai yang tidak tahu perkara ini dan rasanya tidak adil untuk penganjur masih memanggil saya dengan nama Mus May sedangkan anggota kumpulan sendiri tidak tahu saya sudah tidak bersama mereka.

"Selepas ini, penganjur tidak boleh memanggil saya dengan panggilan itu lagi dan saya masih memikirkan nama yang sesuai," kata penyanyi kumpulan May, Mus yang mengumumkan sudah menarik diri daripada kumpulan itu bermula Januari lalu.

Mus atau Mustaffa Din, 51, ketika ditemui pada sidang media KL Rhythm Nitez: Konsert Rockestra Lagenda di Pusat Pelancongan Kuala Lumpur itu berkata, keputusan drastik itu dibuat selepas mengambil kira keadaan kesihatannya yang kurang mengizinkan.

Selain Mus, konsert anjuran Dewan Bandaraya Kuala Lumpur (DBKL) dengan kerjasama Yayasan Kebajikan Artis Malaysia (YKAT) yang akan berlangsung pada 13 Julai di Panggung Anniversari itu turut menampilkan Datuk Nash, Datuk Hattan, Bandi Amuk dan kumpulan Candy.

Mus berkata, penggunaan nama Mus May untuk konsert itu tidak dapat dielakkan kerana proses perbincangan sudah berlangsung lebih awal: "Saya akan masih menyanyikan lagu ciptaan sendiri ketika bersama May tetapi mengelak menyanyikan lagu lain untuk tidak mengeruhkan keadaan.

Klik untuk gambar besar

"Saya tiada krisis yang besar dengan mereka. Cuma mungkin silap saya, selepas menjayakan Konsert Metal Return 1.0 Live XPDC May di Ipoh pada Disember 2018, saya terus mendiamkan diri. Namun dalam diam, saya buat keputusan drastik begini. Sepatutnya benda ini saya beritahu kepada mereka tetapi sebaliknya saya umumkan kepada orang ramai," ujarnya.

Mus akhirnya bertindak menjelaskan perkara sebenar kepada dua anggota kumpulan May iaitu Man serta Abu dan mereka menghormati keputusannya: "Saya tidak beritahu Yus dan dia hanya tahu daripada mereka sekali gus buat dia kecewa dengan saya dan meluahkan di Facebook. Saya faham situasi mereka dan tidak salahkan Yus. Mungkin kalau saya di tempat mereka pun akan buat begitu. Seperti saya katakan, mungkin silap saya kerana tidak jelaskan sendiri kepada mereka".

Mus mengakui tidak sampai hati untuk memberitahu perkara sebenar kepada kawannya kerana hubungan persahabatan mereka yang terjalin begitu lama: "Saya harap ahli kumpulan faham keadaan ini tetapi mereka tetap nakkan juga penjelasan daripada mulut saya. Saya cuma enggan perkara ini terlalu dihebohkan kerana tidak mahu ia boleh merenggangkan hubungan kami. Apapun saya mahu mengelak sekiranya penganjur mahu menggunakan nama Mus May kerana mereka tentu rasa tidak selesa".

Katanya, dia berharap anggota May dapat mencari penyanyi lain bagi menggantikan tempatnya: "Saya ada dengar mereka sudah ada pengganti, tetapi tidak boleh komen lanjut kerana biarlah mereka sendiri yang jelaskan. Kalau tanya saya pun, saya memang berharap mereka dapat cari penyanyi yang sesuai untuk meneruskan perjuangan May".

Terdahulu, Mus pernah koma selepas dimasukkan ke Hospital Kuala Lumpur (HKL) akibat demam panas pada Julai 2017. Dia kemudiannya dipindahkan ke Hospital Ampang untuk rawatan lanjut.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS ISTERI DAKWA ORANG KETIGA PUNCA CERAI - LUQMAN HAFIDZ TAMPIL NAFI

"Saya menafikan wujud orang ketiga yang menjadi punca perceraian. Seeloknya punca perpisahan ini menjadi rahsia antara kami kerana saya masih perlu menjaga hati keluarga kedua-dua belah pihak. Biarlah hanya kami sahaja yang tahu.

"Berkenaan kehadiran orang ketiga itu saya tidak mahu mengulas dengan lebih lanjut. Terpulang kepada mereka yang mahu membuat andaian seperti itu dan saya memang tidak ada sesiapa pun sekarang ini. Saya juga tak ada terfikir untuk mencari pengganti atau teman hidup baharu.

"Namun apa yang boleh saya kongsikan saya akui berkawan dengan ramai rakan wanita, tapi tiada yang istimewa buat sementara waktu ini," jelas pelakon Luqman Hafidz, 31, yang menolak tuduhan bekas isterinya, Nurul Atiqah Mad Apandi, 31.

Sebelum ini, bekas isteri Luqman memuat naik satu hantaran di Instagram mendakwa punca perceraian mereka pada Jun tahun lalu adalah disebabkan wujud pihak ketiga.

"Alhamdulillah, terima kasih kepada Luqman dan Eryn kerana telah bersama-sama meruntuhkan rumah tangga saya. Semoga kalian bahagia di atas penderitaan dan kesedihan saya. Sekian, terima kasih," tulis Nurul Atiqah.

Menurut Luqman, biarpun isu membabitkan rumah tangganya seolah-olah tidak berkesudahan, namun dia menganggap segala yang berlaku berpunca daripada kelemahan diri sendiri.

"Jujur saya memang mengharapkan perkara ini dapat selesaikan secara baik, tetapi sebagai manusia, kita tak boleh nak kawal apa yang orang lain mahu cakap.

Klik untuk gambar besar

"Saya terima sahaja apa yang diperkatakan orang ramai dan apa yang terjadi ini saya anggap ia adalah kelemahan diri sendiri. Saya cuma mengharapkan doa daripada semua pihak dan semoga apa yang terjadi ini adalah titik permulaan baharu buat saya," ujarnya.

Dalam pada itu, bagi memastikan anak berada dalam keadaan baik, Luqman memberitahu, sehingga kini dia masih menjaga hubungan baiknya dengan keluarga mentua.

"Saya masih menjaga baik hubungan dengan keluarga mentua saya. Kalau ada apa sahaja perkara penting saya akan berhubung dengan mereka sebab saya tidak boleh memutuskan hubungan antara kami.

"Sekarang ini saya mendedikasikan hidup saya untuk menjaga dan membesarkan anak saya. Saya berkerja keras untuk berikan yang terbaik dalam kehidupannya.

"Saya juga berharap tiada lagi spekulasi yang lebih merepek. Saya mahu teruskan kehidupan dengan lebih baik dan berusaha keras dalam kerjaya," katanya.

Terdahulu, Luqman mengumumkan sudah bercerai dengan Nurul Atiqah pada Jun tahun lalu. Hasil perkahwinan selama dua tahun, mereka dikurniakan seorang cahaya mata perempuan yang kini sudah berusia setahun.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR NOSTALGIA ABBY ABADI

Pengalaman mengajar kita menjadi lebih dewasa dan menjadi lebih matang dalam meniti kehidupan yang penuh ranjau duri. Dalam hal ini, Abby Abadi turut tidak terlepas daripada hakikat tersebut apabila diuji dengan pelbagai masalah yang melanda kehidupannya.

Namun begitu, tahukah anda bahawa sikap Abby sejak kecil sebenarnya suka bersendirian? Malah sejak dulu juga Abby amat sensitif dan cepat kasihan pada golongan yang tidak bernasib baik contohnya pengemis.

"Jujur saya katakan, kalaulah saya ditakdirkan mempunyai sedikit harta suatu hari nanti, saya akan cuba membantu golongan miskin dan seterusnya menempatkan mereka di sebuah kediaman yang selesa. Insa'Allah," ujar Abby dalam satu temuramah dengannya kira-kira 13 tahun lalu.

Istimewa kali ini, jom kita lihat gambar-gambar nostalgia Abby yang sememangnya 'comot' di zaman kanak-kanaknya itu.

Biodata:
Nama sebenar: Arbaiyah Abdul Manan
Tarikh lahir: 1 Disember 1977
Asal: Kuala Lumpur
Adik beradik: Bongsu daripada 6 beradik
Makanan kegemaran: Yang pedas-pedas

Klik untuk imej besar...

Gambar tengah - ibu bapa Abby


"AIR KETUBAN PECAH AWAL" - NIENA BAHARUN TIMANG 'BABY BOY'

"Sedikit cemas apabila air ketuban pecah awal dan sangat banyak. Ketika dibawa ke hospital bukaan sudah 2 sentimeter, namun disebabkan saya jenis penakut, jadi dari awal lagi memang rancang nak jalani pembedahan.

"Ketika dibawa masuk ke bilik pembedahan, saya sangat gementar. Dalam fikiran, saya hanya mahu anak selamat, proses cepat habis dan segera tengok anak. Alhamdulillah, segalanya dipermudahkan. Saya berasa sangat bersyukur.

"Lima minit sebelum bayi ditarik keluar, doktor memanggil suami masuk dalam bilik pembedahan untuk tengok sendiri," kata pelakon Datin Niena Baharun, 25, yang telah selamat melahirkan anak lelaki seberat 3.03 kilogram pada 11 pagi semalam.

Niena, 25, ketika dihubungi berkata, dia bersalin dua minggu awal secara pembedahan di sebuah hospital di ibu negara daripada tarikh jangkaan doktor iaitu 8 November.

Klik untuk gambar besar

Disebabkan tidak sabar untuk melihat bayi, Niena yang popular menerusi watak Husna dalam drama 'Jangan Benci Cintaku' minta tidak diberikan bius penuh.

"Ketika proses pembedahan dilakukan, saya separa sedar. Saya memang minta pada doktor. Ini kerana, saya ingin tengok bayi ditarik keluar.

"Hanya Allah saja yang tahu perasaan saya. Gembira, teruja dan sebak semuanya ada. Semalam satu hari saya baring. Pagi ini baru saya boleh bangun dan bergerak sikit.

"Memandangkan saya menjalani pembedahan, jadi kena banyak rehat. Insya-Allah, saya dijangka keluar dalam tempoh dua hari lagi. Saya juga akan berpantang di Kuala Lumpur dan dibantu ibu mentua dan bidan," jelasnya.

Ditanya mengenai nama anak, Niena dan suami belum buat keputusan. Buat sementara waktu, anak sulung pasangan itu dipanggil Baby A.

"Saya dan suami masih berbincang. Belum ada yang 'final'. Kalau ada nanti, Insya-Allah saya akan kongsikan selepas tujuh hari kelahiran mengikut sunah Nabi," ujarnya yang berkahwin dengan Datuk Aliff Firdaus Abdul Hadim pada 1 Februari lalu di Kota Bharu, Kelantan.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAUZI NAWAWI TERLUPA ISI MINYAK KERETA - PEKERJA PETROL STATION DM NAK PULANG DUIT

Menerusi satu muat naik di laman Instagram, pelakon senior Fauzi Nawawi telah berkongsi kisah dimana dia sering kali terlupa untuk mengisi minyak meski pun sudah membuat pembayaran di kaunter.

Jelas suami kepada pelakon Lisdawati itu lagi, dia berasa sangat terharu selepas salah seorang pekerja stesen minyak tersebut telah menghubunginya semula di Instagram untuk memulangkan kembali wangnya.

"Hari ni dah kali ke 4 jadi camni. Masuk stesyen minyak bayar duit beli air tin pas tu masuk keta terus jalan. Sampai separuh jalan baru teringat minyak tak isi pun tapi duit dah bagi. Korang pernah jadi tak ?

"Nak pusing balik memang tak mungkin sebab dah masuk highway. Dah paksa hati untuk redho. Tak sangka pula malam-malam ni ada hamba Allah yang sanggup cari saya kat IG untuk pulangkan balik," tulisnya.

Klik untuk gambar besar

Kenyataan tersebut dikongsikan oleh Fauzi menerusi sebuah entri yang dimuat naik di laman Instagram. Dalam pada itu, pelakon filem Anak Halal ini turut menyifatkan hati pekerja tersebut sebagai jujur dan mulia kerana sanggup bersusah payah untuk mengembalikan semula wangnya itu.

"Memang jujur dan mulia hati adik ni. Kalau orang lain mungkin dah halalkan sendiri. Terima kasih @yna_naim Zahrina kerana sikap amanah dan kejujuran awak hanya Allah mampu membalas budi baik dan keikhlasan hati awak," kongsinya lagi.

Menerusi ruangan komen, rata-rata netizen terut memuji sikap pekerja tersebut selain turut menasihati Fauzi supaya lebih peka lagi selepas ini.

www.myartis.com / Sumber & foto: Media Hiburan & Instagram Fauzi Nawawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UYAINA DITEGUR BERGURAU PASAL NERAKA, SIAP MAHU BAWA RAKAN MASUK SEKALI

"Tuhan, jika suatu hari aku masuk neraka.. Maka, masukkanlah juga temanku. Temanku lebih banyak salah dari aku. Masa aku  (Tak mungkin aku) masuk sendiri Tuhan," itulah ayat yang di 'mimic' oleh pengacara dan pelakon Uyaina dalam satu video yang dimuat naik menerusi aplikasi TikTok.

Baru-baru ini, nama Uyaina menjadi perhatian ramai susulan gurauannya dianggap keterlaluan di media sosial. Dalam video tersebut, Uyaina membuat trend tular 'bercanda' bersama Bella Dally ketika mereka berdua berada di satu sesi penggambaran.

Uyaina atau nama penuhnya atau nama sebenarnya Saidatul Naseha Uyaina Arshad berseloroh mengatakan enggan terjeremus ke neraka seorang diri sebaliknya mahu menarik kawannya bersama.

Klik untuk gambar besar

Perkongsian Uyaina itu mendapat pelbagai reaksi daripada pengguna laman sosial yang kecewa serta kurang senang dengan perkongsian istei kepada penyanyi Raja Syahiran ini meskipun ianya hanya gurauan sahaja.

Menurut pengguna laman sosial, kata-kata juga adalah doa serta tidak ada manusia yang ingin neraka menjadi tempat akhir di akhirat.

  ________ IKLAN ________ JUALAN 12.12 HARI JADI SHOPEE. JOM BOOKING Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar. Kalau kena harga, anda mungkin boleh dapat barangan itu secara percuma.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TIGA PESAKIT (C0V1D) KRITIKAL MENINGGAL DUNIA SEBELAH SAYA" - MAFARIKHA AKUI SERING MENANGIS, MENTAL 'PENAT'

"Sejak 24 Oktober 2022, tiga pesakit kritikal meninggal dunia di sebelah saya. Untuk kekal waras di hospital bukan mudah tapi hidup mesti diteruskan!

"Saya telah melihat banyak perkara dalam tempoh 29 hari ini, seperti pesakit yang jantungnya terhenti selama enam minit dan hidup semula tetapi meninggal dunia beberapa jam kemudian.

"Lagi lama saya dekat sini saya fikir saya mungkin bertukar jadi doktor atau jururawat," kata penyanyi Mafarikha Akhir, 29, yang memberitahu dia masih tidak dapat melupakan beberapa insiden sepanjang dia dimasukkan ke hospital.

Mafarikha yang sudah sebulan dijangkiti C0V1D tahap lima itu berkata, bukan mudah untuk mengekalkan kewarasan sepanjang berada di hospital apatah lagi menyaksikan sendiri beberapa pesakit meninggal dunia.

Klik untuk gambar besar

Berkongsi pengalaman itu menerusi Instastory, Mafarikha turut memaklumkan, mentalnya 'penat' apabila melihat seorang lagi pesakit meninggal dunia apatah lagi melihat masih ramai pesakit C0V1D di dalam wad.

Keadaan itu membuatkan dia sering menangis dan permintaan untuk pulang ke rumah tidak dibenarkan memandangkan keadaan dirinya juga masih belum pulih sepenuhnya.

Dalam masa sama, Mafarikha juga berkongsi beberapa adab ketika melawat pesakit yang ditidurkan atau dalam keadaan separuh sedar. Malah penyanyi itu juga mengingatkan setiap waris yang melawat tidak perlu menangis di sisi pesakit kerana mereka ditidurkan dan bukannya terlelap dengan sendiri.

"Cuba buat mereka rasa tenang, sebab mereka mendengar. Cakap dengan nada yang perlahan dan tenang. Jangan baca ayat kuat-kuat atau meraung. Jaga adab.

"Cakap kepada mereka bahawa mereka akan hidup lebih lama lagi dan semua orang sedang menunggu mereka untuk bangun. Jadi, pesakit secara tidak langsung akan berjuang untuk terus hidup," kongsinya.

Sebelum ini, Mafarikha memberitahu bahawa tulang rusuk bahagian kanannya akan ditebuk selepas paru-paru dalam keadaan tidak stabil.

Penyanyi ini yang dijangkiti C0V1D sejurus selepas pulang bercuti dari Tukiye bersama suami itu juga berkongsi beberapa simptom yang dialaminya seperti kesukaran nafas dan juga batuk berdarah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNANG DISEMBER INI - ALIFF AZIZ & BELLA ASTILLAH RANCANG KAHWIN TAHUN DEPAN

Semua sedia maklum mengenai hubungan penyanyi Aliff Aziz dengan Bella Astillah yang sudah lama terjalin tetapi belum membawa hubungan ini ke peringkat seterusnya.

Terkini, Aliff atau nama sebenarnya Mohamad Aliff Aziz, 25, memberitahu bahawa dia sudah memilih tarikh untuk mengadakan majlis pertunangannya dengan Bella iaitu pada 12 Disember depan.

Menurut Aliff, keluarganya ketika ini sedang sibuk menguruskan persiapan majlis pertunangannya selain keterujaan dia untuk menantikan hari bahagia tersebut.

Klik gambar untuk size besar

"Saya akan bertunang pada 12 Disember ini. Tarikh itu dipilih memandangkan angkanya iaitu 12.12.2015 nampak cantik. Tambahan pula ia jatuh pada hari Sabtu.

"Insya-Allah pertunangan ini akan diikat selama setahun dan kemudian kami akan melangkah ke fasa perkahwinan pula," ujar Aliff dipetik sebagai berkata.

Bella merupakan penuntut di Kolej Universiti Metropolitan Kuala Lumpur (KLMU) dalam bidang penyiaran dan juga kakak kepada penyanyi Didi Astilla.

Sementara itu, penyanyi yang popular dengan lagu 'Jangan Ganggu Pacarku' ini tidak peduli dengan kritikan orang ramai yang menganggap gambar mesranya bersama Bella di Instagram dikatakan terlalu intim seperti pasangan suami isteri.

Katanya, kebanyakan gambar yang dimuat naik di Instagram dianggap tidak berlebih-lebihan dan menyifatkan komen-komen yang diberikan itu sekadar pendapat seorang peminat.

"Apabila orang komen kami dilihat seperti suami isteri, saya senyum sahaja.

"Saya dan pasangan masih tahu batasan yang perlu dijaga. Kami masih lagi ada ibu bapa yang perlu dijaga hati mereka.

"Gambar yang dimuat naik sekadar perkongsian dengan peminat dan bagi saya, semua orang berhak memberi pendapat masing-masing," jelasnya.

Dalam perkembangan lain, Aliff juga bakal melancarkan album terbaharu berjudul Rebirth pada Disember depan.

Album tersebut memuatkan sebanyak lapan buah lagu antaranya 'Coba', 'Selayaknya Aku', 'Novela' dan 'Setelah Kau Pergi'.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom